
[bookmark: _Toc196482997]Domeniu de aplicare, abrevieri, glosar

1.1 [bookmark: _Hlk181693625][bookmark: _Toc196482998]Domeniu de aplicare

[bookmark: _Hlk181630225][bookmark: _Hlk181631865][bookmark: _Hlk181630201]Prezentul document cuprinde îndrumări utile pentru Grupurile de Acțiune Locală în vederea pregătirii procesului de implementare a Strategiilor de Dezvoltare Locală plasate sub Responsabilitatea Comunității și îndeplinirea atribuțiilor ce le revin în conformitate cu prevederile art. 32 – 34 din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize. Prezentul document este aplicabil pentru implementarea Strategiilor de Dezvoltare Locală selectate la finanțare în cadrul mecanismului „Dezvoltare Locală plasată în Responsabilitatea Comunității“  în mediul rural și în  orașele și municipiile cu o populație mai mică de 20.000 locuitori implementat în cadrul Programului Incluziune și Demnitate Socială 2021 – 2027, Prioritatea „P02. Dezvoltarea locală plasată sub responsabilitatea comunității – zona rurală“. Documentul punctează principalele etape ale mecanismului DLRC după aprobarea Strategiilor de Dezvoltare Locală de către Comitetul de Selecție, precum și îndrumări privind monitorizarea, evaluarea și modificarea Strategiilor de Dezvoltare Locală și alte informații utile pentru implementarea SDL.

1.2 [bookmark: _Toc196482999]Abrevieri
	AM / AM PIDS
	Autoritatea de Management / Autoritatea de Management pentru Programul Incluziune și Demnitate Socială (PIDS) 

	P
	Prioritate

	CE
	Comisia Europeană

	BS
	Buget de stat

	DLRC
	Dezvoltarea Locală plasată sub Responsabilitatea Comunității

	FEADR
	Fondul European de Dezvoltare Agricola Rurală

	FEDR
	Fondul European de Dezvoltare Regională

	FESI 2021-2027
	Fonduri Europene Structurale si de Investiții 2021-2027

	FSE
	Fondul Social European

	FSE+
	Fondul Social European Plus

	GAL
	Grup de Acțiune Locală

	ITI
	Investiții Teritoriale Integrate

	MIPE
	Ministerul Investițiilor si Proiectelor Europene

	MMFTSS
	Ministerul Muncii, Familiei, Tineretului și Solidarității Sociale

	MADR
	Ministerul Agriculturii și Dezvoltării Rurale

	[bookmark: _Hlk122380018]MySMIS2021/SMIS2021+
	Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat. 
Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente și confirmarea primirii acestora.

	OI
	Organism Intermediar

	OS
	Obiectiv Specific

	P
	Prioritate

	PIDS
	Programul Incluziune și Demnitate Socială

	SDL
	Strategie de Dezvoltare Locală

	AG
	Adunarea Generală a Grupului de Acțiune Locală

	CD
	Comitet Director

	AFIR
	Agenția pentru Finanțarea Investițiilor Rurale

	PS PAC
	Planul Strategic PAC 2023-2027




1.3 [bookmark: _Toc196483000]Glosar
	Apel de proiecte
	Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului Condiții Specifice, în vederea transmiterii cererilor de finanțare, în cadrul uneia sau mai multor priorități din cadrul programului

	Cerere de finanțare
	Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus sau din Fondul European de Dezvoltare Regională în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+

	
Dată lansare apel de proiecte 

	Data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz;

	
Declarație unică a solicitantului/ partenerului/ liderului de parteneriat 

	Declarație pe propria răspundere a solicitantului și partenerilor, sub incidența prevederilor legale care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul este admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării

	Programul  Incluziune și Demnitate Socială (PIDS)
	Programul  Incluziune și Demnitate Socială 2021-2027, document aprobat de Comisia Europeană în data de 14.12.2022, elaborat de România, care conține o strategie de dezvoltare și un set de 11 priorități, pentru a fi implementate cu ajutorul Fondului Social European Plus (FSE+) și al Fondului European de Dezvoltare Regională (FEDR)

	Regulamentul dispoziții comune sau RDC
	Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize

	Grup vulnerabil
	Grupul vulnerabil desemnează persoane sau familii care sunt în risc de a-şi pierde capacitatea de satisfacere a nevoilor zilnice de trai din cauza unor situaţii de boală, dizabilitate, sărăcie, dependenţă de droguri sau de alcool ori a altor situaţii care conduc la vulnerabilitate economică şi socială – sursa: Legea 292/2011 asistentei sociale, cu modificările și completările ulterioare

	Grup de Acțiune Locală
	Structură asociativă cu personalitate juridică constituită în conformitate cu prevederile art. 33 din Regulamentul UE nr. 1060/2021

	Cerere de propuneri
	Proces lansat de către GAL în vederea selectării unor operațiuni ce vor fi propuse spre finanțare către AM PIDS

	Fișă de proiect
	Document standardizat, pus la dispoziție de către Grupul de Acțiune Locală, prin care este solicitat sprijin financiar în cadrul oricăruia dintre programele cofinanțate din Fondul social european Plus sau din Fondul European de Dezvoltare Regională în perioada de programare 2021-2027, în condițiile aplicabile cererii de propuneri în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărei Cereri de propuneri; în cadrul fișei de proiect este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+

	Ghidul solicitantului elaborat de către GAL
	Document elaborat de către Grupul de Actiune Locală prin care sunt definite toate elementele necesare pentru potențialii solicitanți în vederea depunerii Fișelor de proiect 

	Ghidul solicitantului 
	Documentul asimilat celui prevăzut la art. 73 alin. (3) din Regulamentul (UE) 2021/1.060, cu modificările şi completările ulterioare, emis de autoritatea de management care stabileşte condiţiile acordării sprijinului financiar în cadrul unui apel de proiecte

	Ofițer gestionare SDL
	Persoană desemnată de către Organismul Intermediar Regional pentru gestionarea următoarelor procese în cadrul mecanismului DLRC:
· Asigurare suport pentru Grupul de Acțiune Locală în gestionarea SDL;
· Avizarea Procedurii de selecție a fișelor de proiect;
· Avizarea cererii de propuneri și a Ghidului Solicitantului elaborat de GAL;
· Participarea ca observator la Comitetul de selecție de la nivelul GAL;
· Avizarea fișelor de proiect
· Avizarea componenței comitetului de selecție/comitetului de soluționare a contestațiilor.

	Comitet de Selecție a Fișelor de Proiecte
	Structură organizată la nivelul Grupului de Acțiune Locală a cărei componență este stabilită prin decizia Comitetului Director sau a Adunării Generale (conform documentelor statutare), ce funcționează pe principiul dublu-cvorum, cu respectarea prevederilor prezentelor „Orientări pentru Grupurile de Acțiune Locală în vederea implementării componentei cu finanțare din Fondul Social European Plus a Strategiilor de Dezvoltare Locală din mediul rural și din orașe și municipii cu mai puțin de 20.000 de locuitori“ în cadrul mecanismului „Dezvoltare Locală plasată sub Responsabilitatea Comunității“, cu rol de ierarhizare a proiectelor în funcție de punctajul obținut în etapa de evaluare și cu rol de elaborare a raportului intermediar de selecție a fișelor de proiecte selectate la finanțare. 

	[bookmark: _Hlk181179807]Comitet de Soluționare a Contestațiilor
	Structură organizată la nivelul Grupului de Acțiune Locală a cărei componență este stabilită prin decizia Comitetului Director sau a Adunării Generale (conform documentelor statutare), ce funcționează pe principiul dublu-cvorum, cu respectarea prevederilor prezentelor „Orientări pentru Grupurile de Acțiune Locală în vederea implementării componentei cu finanțare din Fondul Social European Plus a Strategiilor de Dezvoltare Locală din mediul rural și din orașe și municipii cu mai puțin de 20.000 de locuitori“ în cadrul mecanismului „Dezvoltare Locală plasată sub Responsabilitatea Comunității“, cu rol de ierarhizare a proiectelor în funcție de punctajul obținut în etapa de evaluare a contestațiilor și  de elaborare a raportului final de selecție a fișelor de proiecte selectate la finanțare.

	Comisie de evaluare a Fișelor de Proiecte
	Structură   cu rol tehnic organizată la nivelul Grupului de Acțiune Locală, compusă din personal angajat al Grupului de Acțiune Locală sau din personal asigurat de un furnizor de servicii pe baza de contract de externalizare, cu rolul de a evalua fișele de proiect depuse la nivelul Grupului de Acțiune Locală și de a completa grilele de evaluare. 

	Comisie de evaluare a contestațiilor
	Structură   cu rol tehnic organizată la nivelul Grupului de Acțiune Locală, compusă din personal angajat al Grupului de Acțiune Locală sau din personal asigurat de un furnizor de servicii pe baza de contract de externalizare, cu rolul de a evalua contestațiile depuse la nivelul Grupului de Acțiune Locală și de a completa grilele de evaluare.

	Zi/zile
	În cazul in care nu se precizează în mod explicit că este vorba de zi/zile lucrătoare, prin „zi/zile” se înțelege zi/zile calendaristică/calendaristice.



[bookmark: _Toc196483001]Elemente de context 
[bookmark: _Toc196483002]2.1 Informații generale despre Program

[bookmark: _Hlk181634888]Programul Incluziune și Demnitate Socială (PIDS) vine cu un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială, în linie cu principiile Pilonului european privind drepturile sociale, contribuind astfel la atingerea țintelor pe care România și le-a asumat pentru 2030, ce vor fi monitorizate în cadrul Semestrului European, ocuparea forței de muncă de 74,7% și reducerea sărăciei cu 2.532 (reducere AROPE, mii persoane).
[bookmark: _Hlk181630848][bookmark: _Hlk181631068][bookmark: _Hlk195610482]Având în vedere faptul că copiii sunt una din categoriile cele mai expuse și afectate de sărăcie și excluziune socială Prioritatea 2 (implementată prin mecanismul DLRC- rural) este dedicată combaterii sărăciei copiilor din zonele  rurale și orașelor și municipiilor cu o populație mai mică de 20.000 de locuitori, printr-un pachet de acțiuni integrate care acoperă servicii educaționale, culturale, sociale, combaterea abandonului școlar. Prin această prioritate se urmărește recuperarea decalajelor și reducerea  viitoarelor inegalități de șanse, având în vedere că printre cei mai afectați de rata ridicată de sărăcie sunt  copiii din zonele rurale, unde accesul la educație și servicii sociale este limitat. În acest sens, în vederea ameliorării situației de vulnerabilitate a copiilor și de prevenire a riscului de sărăcie și excluziune socială prin intermediul mecanismului DLRC aferent mediului rural și orașelor și municipiilor cu o populație mai mică de 20.000 de locuitori vor fi finanțate următoarele tipuri de măsuri:
· Sprijin pentru copiii vulnerabili și familiile acestora, pe bază de management de caz;
· Măsuri ce facilitează accesul la educație;
· Măsuri ce facilitează accesul copiilor vulnerabili la activități recreative
[bookmark: _Hlk181631101]Din punctul de vedere al implementării mecanismului de finanțare „Dezvoltarea locală plasată sub responsabilitatea comunității“ sunt avute în vedere următoarele etape de implementare:
[bookmark: _Hlk181631138]Etapa I Elaborarea Strategiei de Dezvoltare Locală:
· [bookmark: _Hlk196386734][bookmark: _Hlk196386818][bookmark: _Hlk184121491]Autoritatea de management pentru Planul Strategic PAC și Autoritatea de management pentru  Programul Incluziune și Demnitate Socială (AM PIDS) lansează apelul de proiecte pentru finanțarea procesului de elaborare a Strategiilor de Dezvoltare Locală (SDL) în conformitate cu prevederile art. 34 alin (1) litera a) din Regulamentul UE nr. 1060/2021 – etapă finalizată 
· Grupurile de Acțiune Locală, care beneficiază sau nu de sprijin pregătitor pentru elaborarea SDL, elaborează Strategiile de Dezvoltare Locală – etapă finalizată odată cu depunerea Strategiilor de Dezvoltare Locală la Autoritatea de Management pentru PS PAC
[bookmark: _Hlk181631151]Etapa II Selectarea Strategiilor de Dezvoltare Locală:
· [bookmark: _Hlk195611754] AM PS PAC și AM PIDS  selectează la finanțare Strategiile de Dezvoltare Locală în conformitate cu prevederile art. 32 alin (2)-(4) din Regulamentul UE nr. 1060/2021 – etapă finalizată. 
[bookmark: _Hlk181631161]Etapa III Implementarea Strategiilor de Dezvoltare Locală:
· [bookmark: _Hlk184123578]Grupurile de Acțiune Locală elaborează Ghidul solicitantului prin care sunt definite toate elementele necesare pentru potențialii solicitanți în vederea depunerii Fișelor de proiect – etapă în derulare
· Grupurile de Acțiune Locală elaborează proceduri și criterii de selecție nediscriminatorii și transparente de selectare a operațiunilor – etapă în derulare
· Grupurile de Acțiune Locală publică ghidurile aferente cererilor de propuneri aferente măsurilor cuprinse în SDL, selectează fișele de proiect și transmit propunerile către AM PS PAC/PIDS  în vederea verificării. Totodată monitorizează progresele înregistrate în direcția atingerii obiectivelor strategiei – etapă în derulare
· AM PIDS  lansează apelul de proiecte în vederea finanțării operațiunilor selectate de către GAL-uri – etapă previzionată pentru semestru I al anului 2025. 
Operațiunile selectate de GAL se implementează în gestiunea organismelor intermediare responsabile stabilite de către AM PIDS .

[bookmark: _Toc196483003]2.2 Prioritate/Fond/Obiectiv de politică/Obiectiv specific

· Programul Incluziune și Demnitate Socială
· Prioritate: P02. Dezvoltarea locală plasată sub responsabilitatea comunității – zona rurală
· [bookmark: _Hlk181630687]Obiectiv specific: ESO4.12. Promovarea integrării sociale a persoanelor expuse riscului de sărăcie sau de excluziune socială, inclusiv a celor mai  defavorizate persoane și a copiilor (FSE+) 
[bookmark: _Toc196483004]2.3 Reglementări europene și naționale, cadru strategic, documente programatice aplicabile

· REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
· REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
· ORDONANŢA DE URGENŢĂ nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
· ﻿ORDONANŢA DE URGENŢĂ nr. 23 din 12 aprilie 2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027 ;
· Strategia națională privind incluziunea socială şi reducerea sărăciei pentru perioada 2022-2027;
· Analiza-Diagnostic privind Incluziunea Socială și Situația Grupurilor Vulnerabile în România 2019;
· Hotărârea de Guvern nr. 842/2022  privind aprobarea Strategiei Naționale a Locuirii 2022-2050;
· Hotărârea de Guvern nr. 969/2023 privind aprobarea Strategiei “Copii protejați, România sigură” 2022-2027;
· Hotărârea de Guvern nr. 490/2022 privind aprobarea Strategiei naționale privind drepturile persoanelor cu dizabilități O Românie echitabilă 2022-2027;
· Hotărârea de Guvern nr.  1547/2022 privind aprobarea Strategiei naționale pentru egalitatea de gen 2021-2027;
· Raport de evaluare POCU 2014-2020;
· Programul Incluziune și Demnitate Socială 2021-2027;
· Strategia de Dezvoltare Locală selectată la finanțare.
NB. Trimiterile la actele  normative  includ  și  modificările  și  completările  ulterioare  ale acestora, precum și orice alte acte normative subsecvente.
[bookmark: _Toc196483005]Atribuțiile grupurilor de acțiune locală
[bookmark: _Toc196483006]3.1 Funcții administrative ale Grupului de Acțiune Locală

În conformitate cu prevederile art. 33 alin. (3) din REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, următoarele sarcini sunt îndeplinite în mod exclusiv de către grupurile de acțiune locală:
· consolidarea capacității actorilor locali de a dezvolta și implementa operațiuni;
· elaborarea unei proceduri și a unor criterii de selecție nediscriminatorii și transparente, care să evite conflictele de interese și să garanteze că niciun grup individual de interese nu controlează deciziile de selecție;
· pregătirea și publicarea ghidurilor aferente cererilor de propuneri lansate de GAL-uri;                                                                                                                                                                                                                                                                                                                                                        
· selectarea operațiunilor, stabilirea cuantumului sprijinului și prezentarea propunerilor către organismul responsabil pentru verificarea finală a eligibilității înainte de aprobare;
· monitorizarea progreselor înregistrate în direcția atingerii obiectivelor strategiei;
· evaluarea implementării strategiei.

[bookmark: _Toc196483007]3.2 Comunicare și transparență

Grupul de acțiune locală va trebui să asigure transparența întregului proces de implementare a Strategiilor de Dezvoltare Locală și să asigure accesul nelimitat și nediscriminatoriu pentru toți actorii interesanți prin asigurarea unor canale de comunicare eficiente. În acest sens, este obligatoriu ca Grupul de Acțiune Locală să dețină o pagina web proprie care să cuprindă cel puțin următoarele informații:
· Numărul de telefon fix/mobil – nr. de telefon furnizat trebuie să fie funcțional și să asigure o comunicare eficientă; 
· Adresa de e-mail aferentă GAL (ex.: numele GAL-ului sau un acronim al acestuia);
· Adresa sediului GAL și programul de lucru.
Pagina de internet trebuie să includă cel puțin următoarele: 
· Informații generale privind implementarea SDL;
· Teritoriul acoperit de SDL; 
· Strategia inițială selectată în vederea finanțării și variantele actualizate (în cazul în care au fost aprobate modificări de SDL) ale acesteia. Strategia inițială selectată se va publica fără documentele/secțiunile care conțin datele personale ale partenerilor sau a persoanelor fizice sau juridice participante la întâlnirile de animare; 
Atenție! În cazul în care la momentul evaluării au fost solicitate clarificări care au implicat rectificări ale SDL, Strategia inițială selectată în vederea finanțării va fi cea actualizată conform clarificărilor.
· Teritoriul SDL;
· Calendarul estimativ de lansare a cererilor de propuneri;
· Cererile de propuneri lansate; 
· Rapoartele de evaluare, de selecție și de contestații; 
· Ghidurile solicitantului pentru intervențiile din SDL cu anexele aferente;
· Procedura de evaluare și selecție a proiectelor;
· Lista proiectelor finanțate ce va cuprinde următoarele date:
· denumirea beneficiarului;
· denumirea operațiunii (titlul proiectului);
· scopul operațiunii și realizările preconizate sau efective ale acesteia;
· data de începere a operațiunii;
· data preconizată sau efectivă de încheiere a operațiunii;
· costul total al operațiunii;
· fondul/fondurile vizate;
· obiectivul/obiectivele specific/specifice vizat/vizate – conform Programului Incluziune și Demnitate Socială 2021 - 2027;
· rata de cofinanțare a Uniunii;
· localizarea proiectului
· tipul de intervenție (grant nerambursabil) și domeniul de intervenție .
· Alte documente emise de GAL sau informații relevante pentru solicitanți/beneficiari;
· Datele de contact ale GAL-ului; 
· Legături utile pentru solicitanți/beneficiari din care cel puțin link-urile către paginile web ale Ministerului Investițiilor și Proiectelor Europene (secțiunea dedicată Programului Incluziune și Demnitate Socială) și Comisia Europeană.
Următoarele elemente vor fi avute în vedere:
· Pentru transparența accesării fondurilor europene şi pentru asigurarea unei comunicări eficiente cu potențialii beneficiari, pe durata programului de lucru cu publicul, la sediul GAL se va asigura o prezență minimă de o persoană. Programul de lucru cu publicul va fi prezentat pe pagina web a GAL si afișat la sediul Grupului de Acțiune Locală.
· În vederea asigurării transparenței, informațiile legate de cererile de propuneri vor fi publicate la sediul GAL-ului, la sediul primăriei/primăriilor (cu indicarea adresei web unde sunt publicate documentele) şi vor fi afişate pe pagina de internet a GAL-ului. Verificarea respectării principiilor de transparență, în ceea ce privește postarea strategiei pe pagina de internet a GAL, publicitatea Calendarelor estimative de lansare a cererilor de propuneri și a prelungirii acestora, precum și a Rapoartelor de selecție (intermediare, finale, suplimentare) și de contestații.
Lista domeniilor de intervenție:
· 154. Măsuri pentru îmbunătățirea accesului unor grupuri marginalizate, cum ar fi romii, la educație și locuri de muncă și pentru promovarea incluziunii sociale a acestora
· 163. Promovarea integrării sociale a persoanelor expuse riscului de sărăcie sau de excluziune socială, inclusiv a  persoanelor celor mai defavorizate și a copiilor
[bookmark: _Toc196483008]3.3 Flux procedural pentru implementarea Strategiilor de Dezvoltare Locală pe componenta cu finanțare din FSE+
Autoritatea de Management pentru Programul Incluziune și Demnitate Socială 2021 – 2027 publică Orientări pentru Grupurile de Acțiune Locală în vederea implementării componentei cu finanțare din Fondul Social European Plus a Strategiilor de Dezvoltare Locală din mediul rural și din orașe și municipii cu mai puțin de 20.000 de locuitori în cadrul mecanismului „Dezvoltare Locală plasată sub Responsabilitatea Comunității“
Etapa a – III – a







Grupurile de Acțiune Locală elaborează Procedura de evaluare și selecție a operațiunilor finanțate din FSE+ în cadrul Strategiei de Dezvoltare Locală  și o transmit la Organismul Intermediar Regional responsabil pentru avizare.






Organismul Intermediar Regional responsabil avizează Procedura de evaluare și selecție a operațiunilor finanțate din FSE+ în cadrul SDL





Grupurile de acțiune locală elaborează Ghidul Solicitantului  și îl transmite către Organismul Intermediar Regional pentru avizare






Organismul Intermediar Regional avizează Ghidul Solicitantului elaborat de GAL



Grupul de acțiune locală lansează Cererea de propuneri



Potențialii beneficiari depun fișele de proiect



Grupul de acțiune local evaluează și selectează (pe baza Procedurii de evaluare și selecție a operațiunilor finanțate din SDL avizată de OIR responsabil) fișele de proiect cu finanțare din FSE+ depuse de către potențialii beneficiari








Grupul de acțiune locală transmite fișele de proiecte selectate către Organismul Intermediar Regional responsabil pentru avizare





Organismul Intermediar Regional avizează fișele de proiect selectate de către Grupul de Acțiune Locală






Autoritatea de Management pentru Programul Incluziune și Demnitate Socială 2021-2027 elaborează și lansează apelul de proiecte pentru depunerea în MySMIS2021+ a Cererilor de finanțare elaborate pe baza Fișelor de proiecte selectate de către GAL



Beneficiarii ale căror fișe de proiecte au fost selectate de GAL și care au primit avizul OIR responsabil depun Cererile de finanțare în MySMIS2021+





Autoritatea de Management pentru Programul Incluziune și Demnitate Socială realizează procesul de verificare a Cererilor de finanțare încărcate în MySMIS2021+





Organismele Intermediare Regionale pentru PIDS contractează Cererile de finanțare admise la finanțare 




GAL monitorizează implementarea operațiunilor din perspectiva atingerii rezultatelor, indicatorilor și obiectivelor SDL și evaluează impactul Caremăsurilor asupra populației vizate
AM/OIR PIDS monitorizează tehnic și financiar implementarea operațiunilor și realizează plățile în conformitate cu prevederile legale și contractuale aplicabile







[bookmark: _Toc196483009]3.4 Comitetul de selecție al operațiunilor de la nivelul Grupului de acțiune locală

În cadrul GAL se constituie un Comitet de selecţie cu rol de selecţie pentru fișele de proiecte (operațiuni) ce vor fi implementate în teritoriul SDL. 
Comitetul de selecţie trebuie să respecte următoarele cerinţe: 
· Cel puțin 50% din membri trebuie să aparțină partenerilor din sectorul non-public; 
· Niciunul dintre tipurile de actori implicați (sectorul public, sectorul privat, societatea civilă și comunitatea marginalizată) nu deține mai mult de 49% din drepturile de vot; 
· Selecţia proiectelor se face aplicând regula de „dublu cvorum”, respectiv pentru validarea voturilor, este necesar ca în momentul selecţiei să fie prezenţi cel puţin 50% din membrii Comitetului de selecţie, din care peste 50% să fie din mediul privat şi societatea civilă.
În ceea ce privește persoanele desemnate în Comitetul de selecție în calitate de reprezentant al comunității marginalizate, se va ține cont de următoarele:
· nu pot fi nominalizate ca si reprezentant al comunității marginalizate decât persoane fizice cu domiciliul în teritoriul acoperit de SDL;
Este recomandat ca persoanele ce reprezintă comunitatea marginalizată să fie persoane ancorate în comunitatea marginalizată recunoscute ca lideri informali sau care reprezintă comunitatea marginalizată în diferite contexte. În mod similar, se va constitui și Comitetul de soluționare a contestațiilor care va respecta aceleași principii ce țin de componență ca și Comitetul de selecție.
Odată cu Procedura de evaluare și selecție a propunerilor de fișe de proiecte, Grupul de Acțiune Locală va transmite către Organismul Intermediar Regional responsabil  și componența Comitetului de selecție și a Comitetului de soluționare a contestațiilor. Odată cu informațiile privind componența celor două comitete se vor transmite și documentele statutare ale persoanelor juridice parte a comitetelor. 
Modificarea componenței Comitetului de selecție/Comitetului de soluționare a contestațiilor se poate realiza ori de câte ori este nevoie doar cu avizul Organismului Intermediar Responsabil. Astfel, Grupul de Acțiune Locală transmite noua componență a Comitetului de selecție/Comitetului de soluționare contestații împreună cu documentele statutare ale persoanelor juridice parte a comitetelor. Organismul Intermediar Regional verifică îndeplinirea condițiilor de constituire a comitetelor și avizează noua componență a acestora. Comitetele nou constituite nu pot derula nicio activitate specifică procesului de evaluare și selecție a Fișelor de proiecte anterior avizului emis de OIR. 
Nu este permis ca entitățile juridice, parte a sectorului non-public să aibă legături cu alți membri ai comitetelor, după cum urmează:
· Nu pot face parte din Comitetul de selecție/Comitetul de soluționare contestații reprezentanții  societăților comerciale care au ca și acționari/asociați instituții și autorități publice;
· Nu pot face parte  din Comitetul de selecție/Comitetul de soluționare contestații reprezentanți ai  unor asociații sau fundații ce au ca și membri instituții sau autorități publice;
· Nu pot face parte din Comitetul de selecție/Comitetul de soluționare contestații reprezentați a două sau mai multe societăți comerciale care au acționari/asociați comuni;
· Nu pot face parte din Comitetul de selecție/Comitetul de soluționare contestații reprezentanții asociațiilor și fundațiilor care au în comitetul director sau printre membri fondatori persoane comune;
· Nu pot face parte din Comitetul de selecție/Comitetul de soluționare contestații reprezentanți ai societăților comerciale care au printre acționari/asociați un reprezentant al comunității marginalizate din Comitetul de selecție/Comitetul de soluționare contestații;
· Nu pot face parte din Comitetul de selecție/Comitetul de soluționare contestații reprezentanți ai unor asociații sau fundații ce au în comitetul director sau între membri fondatori un reprezentant al comunității marginalizate din Comitetul de selecție/Comitetul de soluționare contestații.
N.B: Toate entitățile juridice non -publice (societăți comerciale, asociații sau fundații) reprezentate în comitetul de selecție/comitetul de soluționare a contestațiilor vor prezenta documentele statutare emise de către instituțiile publice abilitate (Act constitutiv/Statut/ Certificat constatator emis de Oficiul Național al Registrului Comerțului/Extras din registrul asociațiilor și fundațiilor) emis cu cel mult 30 de zile anterior transmiterii procedurii de evaluare și selecție a fișelor de proiecte din care să rezulte după caz asociații/acționarii în cadrul societăților comerciale, membri fondatori și organele de conducere în cazul asociațiilor și fundațiilor. 
Anterior fiecărei întruniri a Comitetului de selecție/Comitetului de soluționare a contestațiilor, reprezentanții persoanelor juridice non-publice vor da o declarație pe proprie răspundere că în structura entității juridice pe care o reprezintă nu au intervenit modificări de natură să afecteze principiile menționate mai sus. 
Evitarea conflictului de interese
Toate persoanele implicate în procesul de evaluare și selecție (membrii comitetului de selecție/membri comitetului de soluționare a contestațiilor, personal tehnic (evaluatori), membrii comitetului director al GAL) trebuie să respecte prevederile legislației naționale și comunitare aplicabile în vederea evitării conflictului de interese. Reprezintă conflict de interese orice situație care împiedică personalul implicat în procesul de evaluare și selecție de a avea o atitudine obiectivă şi imparţială, sau care îi împiedică să execute activităţile specifice procesului de evaluare și selecție într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv. În acest sens Grupul de acțiune locală are obligația de a lua toate măsurile necesare pentru respectarea regulilor de evitare a conflictului de interese, conform următoarelor prevederi legale:
· Articolul 61 din REGULAMENTUL (UE, Euratom) 2024/2509 AL PARLAMENTULUI EUROPEAN ȘI AL CONSILIULUI din 23 septembrie 2024 privind normele financiare aplicabile bugetului general al Uniunii;
· Capitolul II, Secțiunea a 2-a Reguli în materia conflictului de interese, din OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
· Titlul IV, Capitolul II Conflictul de interese din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru reprezentanții care fac parte din categoria subiecților de drept public;
· Capitolul II, secțiunea 4 Reguli de evitare a conflictului de interese (art. 58-63), din Legea nr. 98/2016 privind achizițiile publice.
Toate persoanele implicate la nivelul GAL în evaluarea și selecția fișelor de proiecte (membrii Comitetului de selecție; membrii Comitetului de Soluționare Contestații; personal tehnic (evaluatori); membri Comitetului director) vor trebui să completeze o declarație privind evitarea conflictului de interese, în care să se facă referire la prevederile art. 10 și art. 11 din ORDONANŢĂ DE URGENŢĂ nr. 66 din 29 iunie 2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, secțiunea II – Reguli în materia conflictului de interese.
În conţinutul Declaraţiei pe proprie răspundere se vor menţiona cel puțin următoarele aspecte:
· Numele şi prenumele declarantului;
· Funcţia deţinută la nivel GAL;
· Rolul în cadrul procesului de evaluare, Comitetului de selecţie/Comitetului de Soluţionare a Contestaţiilor/Comitet director GAL; personal tehnic;
· Luarea la cunoştinţă a prevederilor privind conflictul de interes aşa cum este acesta prevăzut la art.10 şi 11 din OG nr.66/2011, Secţiunea II – Reguli în materia conflictului de interes;
· Asumarea faptului că în situaţia în care se constată că aceasta declaraţie nu este conformă cu realitatea, persoana semnatară este pasibilă de încălcarea prevederilor legislaţiei penale privind falsul în declaraţii;
· Respectarea Regulamentului intern de organizare și funcționare, a procedurilor şi regulilor aplicabile funcţiei pe care o deţine, astfel cum acestea sunt descrise în manualele de proceduri interne ale GAL, aplicabile activității pe care o desfășoară pe parcursul întregii perioade în care deţin această funcţie;
· Să nu fie implicat în activitatea de pregătire sau implementare de proiecte/cereri de finanțare, precum și în alte activități care ar conduce la suspiciuni legate de imparțialitatea și obiectivitatea în îndeplinirea sarcinilor şi responsabilităţilor ce îi revin în calitate de angajat al GAL;
· Ca ori de câte ori este implicat în analiza/evaluarea/contractarea/ monitorizarea implementării/certificării cheltuielilor realizate în cadrul unui proiect depus spre finanţare/finanţat FSE+ să nu se afle într-o situaţie care l-ar împiedica să acţioneze imparţial şi nediscriminatoriu;
· Să informeze din timp Adunarea Generală a GAL/CD al GAL asupra apariţiei oricăror circumstanţe de natură să îi afecteze obiectivitatea şi imparţialitatea în exercitarea în îndeplinirea atribuțiilor de serviciu in situațiile în care: 
· este soţ/soţie cu vreuna din persoanele care deţin părţi sociale, părţi de interes, acţiuni din capitalul subscris al unuia dintre solicitanţi ori care fac parte din consiliul de administraţie/organul de conducere sau de supervizare a unuia dintre solicitanţi/contestatari sau al operatorilor economici care au elaborat fișele de proiecte/proiectele/cererile de finanţare sau orice document anexat acestora, inclusiv a firmelor partenere/legate ale acestora, dacă este cazul;
· este rudă sau afin, până la gradul al doilea inclusiv, cu persoane care deţin părţi sociale, părţi de interes, acţiuni din capitalul subscris al unuia dintre solicitanţi ori care fac parte din consiliul de administraţie/organul de conducere sau de supervizare a unuia dintre solicitanţi/contestatari sau al operatorilor economici care au elaborat fișele de proiecte/proiectele/cererile de finanţare sau orice document anexat acestora.
Dacă într-unul din proiectele depuse pentru selectare este implicat la nivelul entităților deponente unul din membrii Comitetului de selecţie, Comitetului de contestaţii, Comitetul director sau unul dintre angajaţii GAL cu atribuții în evaluarea proiectelor sau afini ai acestora sau a unei entităţi juridice în care respectiva persoană are implicaţii/interese, în conformitate cu prevederile legale naţionale (Legea nr.161/2003, OUG nr.66/2011) şi comunitare (Regulamentul CE nr.1605/2002, Regulamentul nr.2342/2002 etc.) aplicabile, persoana în cauză nu va participa la procesul de evaluare și selecție, nu are drept de vot şi nu va participa la întâlnirea comitetului respectiv pentru sesiunea de selecţie, contestaţie în cauză.
În ceea ce privește evitarea conflictului de interese la nivelul solicitanților/partenerilor ce propun fișe de proiect cu finanțare din SDL se aplică prevederile Capitolului 8 Aspecte specifice programului, secțiunea Conflict de interese, din Ghidul solicitantului Condiții Generale aferent Programului Incluziune și Demnitate Socială 2021 – 2027.
[bookmark: _Toc196483010]3.5 Elaborarea procedurii de evaluare și selecție a propunerilor de fișe de proiecte de către Grupurile de Acțiune Locală
Grupul de Acțiune Locală va elabora o procedură de selecție proprie a fișelor de proiecte cu finanțare din FSE+ în care va descrie procesul de evaluare privind aplicarea criteriilor de eligibilitate și selecție a fișelor de proiecte (existând o procedură clară de evaluare a tuturor criteriilor), inclusiv procedura de soluţionare a contestaţiilor. 
Procedura de verificare, evaluare şi selecție a proiectelor ȋn cadrul Programului Incluziune și Demnitate Socială 2021 – 2027 (PIDS) poate fi avută în vedere ca referențial, nefiind însă obligatorie proiectelor finanțate prin intermediul Strategiilor de Dezvoltare Locală. Prin urmare, GAL poate opta pentru varianta potrivită la nivelul teritoriului acoperit, cu respectarea asigurării elementelor de compatibilitate cu prevederile comunitare și naționale aplicabile Programului Incluziune și Demnitate Socială 2021 – 2027 (PIDS).
Exemplu: 
· Organizarea  de sesiuni anuale continue de depunere a proiectelor cu selecție lunară/trimestrială;
· Organizarea unor sesiuni periodice limitate, de minimum 30 de zile calendaristice; 
· Stabilirea unui prag de supraselectare pentru închiderea sesiunii etc.
Pentru fiecare sesiune de depunere proiecte este necesară stabilirea unui punctaj minim pentru selectarea fiecărui proiect care va avea cel puțin valoarea totalului punctajului minim aferent fiecărui criteriu de selecție.
Procedura de selecție trebuie să respecte următoarele condiții:
· să fie nediscriminatorie și transparentă; 
· să cuprindă criterii obiective în ceea ce privește selectarea proiectelor; 
· să evite conflictul de interese;
· să asigure că la nivelul decizional privind selecția proiectelor niciunul dintre tipurile de actori implicați (sectorul public, sectorul privat, societatea civilă și comunitatea marginalizată) nu deține mai mult de 49% din drepturile de vot; 
· să asigure că cel puțin 50% din voturile privind deciziile de selecție sunt exprimate de parteneri care nu au statutul de autorități publice; 
· să permită selecția prin procedură scrisă.
Atenție! Pentru asigurarea unui nivel de calitate ridicat al fișelor de proiecte finanțate în cadrul intervențiilor cu finanțare din cadrul SDL, nu se acceptă modalitatea de selecție a fișelor de proiecte pe principiul ”primul venit-primul servit”.
Anterior aprobării, Procedura de evaluare și selecție a fișelor de proiect va fi publicată spre consultare publică pe pagina web a Grupului de Acțiune Locală pentru cel puțin 7 zile. După finalizarea perioadei de consultare GAL va publica pe pagina web lista observațiilor și propunerilor primite precum și rezoluția/răspunsul la aceste observații.
N.B: În situația, excepțională, în care Grupul de Acțiune Locală nu deține pagina web proprie, procesul de consultare privind Procedura de evaluare și selecție a fișelor de proiect se poate derula pe pagina web a UAT-ului/UAT-urilor (primăria).
	Atenție! Procedura va fi aprobată de CD al GAL, iar pentru asigurarea transparenţei, aceasta va fi postată pe pagina de web a GAL și/sau afişată la sediul GAL etc.
 
	Ulterior publicării prezentelor Orientări pentru Grupurile de Acţiune Locală privind implementarea Strategiilor de Dezvoltare Locală, GAL va transmite Procedura de evaluare și selecție a fișelor de proiect la OIR responsabil, prin e-mail către ofițerul de gestionare SDL desemnat. 
	OIR responsabil va aviza într-un termen estimativ de 15 zile lucrătoare, procedura de evaluare și selecție elaborată de GAL, în funcție de numărul de proceduri depuse și de clarificările solicitate Grupului de Acțiune Locală.
	Procedura de selecție va putea fi modificată, cu prezentarea motivelor ce conduc la necesitatea de modificare, pe perioada de implementare a SDL prin reluarea procesului de avizare.
Modificările aduse procedurii de selecție intră în vigoare de la data aprobării acestora de către OIR responsabil și va fi aplicată cererilor de proiecte lansate de GAL ulterior acestei date.

Procedura de evaluare și selecție a operațiunilor finanțate în cadrul SDL va cuprinde, în mod obligatoriu, cel puțin următoarele elemente:
I. Descrierea etapelor și modul de organizare a procesului de evaluare și selecție a propunerilor de fișe de proiecte
Procedura de evaluare și selecție va prezenta pe larg toate etapele procesului de evaluare și selecție a fișelor de proiect ce urmează a fi selectate de către grupul de acțiune locală pornind de la procesul de consultare publică și animarea comunității până la încărcarea Cererilor de finanțare în sistemul informatic MySMIS2021+, inclusiv o prezentare a procesului de verificare și selecție derulat la nivelul AM PIDS/OIR PIDS până la semnarea Contractului de finanțare. În acest sens, Procedura de evaluare și selecție va prezenta cel puțin următoarele elemente:
· Prezentarea modalității de animare a comunității în vederea identificări elementelor necesare pentru elaborarea Ghidurilor Solicitantului;
· Prezentarea modalității de asigurare a complementarității măsurilor cu finanțare din FSE+ cu măsurile finanțate din FEADR, inclusiv din perspectiva calendarului de lansări și a perioadei de implementare a măsurilor complementare;
· Prezentarea modalității de derulare a procesului de consultare publică cu privire la draftul de Ghid al Solicitantului elaborat de GAL cu indicarea paginii web unde vor fi disponibile documentele și adresa primăriei unde vor fi publicate anunțurile cu privire la Ghidul Solicitantului elaborat de GAL pus în consultare, precum și:
· Perioada minimă stabilită pentru procesul de consultare publică, ce nu poate fi mai mică de 15 zile lucrătoare.
· Adresa de e-mail și adresa poștală (dacă este cazul) unde pot fi formulate observații și transmise propuneri de modificare a Ghidului Solicitantului elaborat de GAL.
· Modalitatea de organizare a sesiunilor publice, minim 3 per Cerere de propuneri. 
N.B: În maxim o zi lucrătoare de la publicarea în consultare publică a Ghidului Solicitantului elaborat de GAL, grupul de acțiune locală are obligația de a informa OIR responsabil cu privire la publicarea în consultare a Ghidului Solicitantului elaborat de GAL, adresa web unde sunt disponibile documentele și data, ora și locația când vor fi organizate cele 3 întâlniri publice. 
Anterior lansării propunerilor de proiecte, in perioada in care Ghidul Solicitantului de selectare a fiselor de proiect, elaborat de Grupul de Acțiune Locală, se află în consultare publică, Grupul de Acțiune Locală trebuie să organizeze cel puțin 3 sesiuni publice de sprijin si îndrumare a potențialilor beneficiari eligibili în cadrul propunerii de proiecte. Aceste 3 sesiuni publice de sprijin si îndrumare vor avea drept scop:
· Prezentarea propunerii de proiecte – obiective, activități eligibile, cheltuieli eligibile, rezultate, indicatori asumați si condiții de eligibilitate solicitant/parteneri (cu accent pe prezentarea autorizațiilor/acreditărilor/licențelor necesare după caz in funcție de specificul propunerii de proiecte)
· Îndrumare privind modalitatea de completare a Fișei de proiect și prezentarea întregului mecanism de depunere, evaluare și selectare a fișei de proiect la nivelul Grupului de Acțiune Locală;
· Îndrumare privind modalitatea in care Fișa de proiect este încărcată în sistemul informatic MySMIS2021+ precum și elementele ce țin de depunerea Cererii de finanțare, verificarea acesteia de către AMPIDS/OIRPIDS si semnarea Contractului de finanțare.
La aceste întruniri publice de sprijin si îndrumare trebuie sa fie invitați sa participe un minim de 5 organizații/entități publice sau private potențial eligibile. In cazul in care, ca urmare a invitațiilor transmise, nu participă efectiv un număr de minim 3 organizații/entități publice sau private potențial eligibile, se consideră că acțiunile de animare a comunității nu au fost eficiente și procesul de animare și consultare publica asupra propunerii de proiecte (Ghidului Solicitantului Condiții Specifice elaborat de către GAL) va fi reluat.
N.B: Ulterior finalizării procesului de consultare publică, Grupul de Acțiune Locală va publica pe pagina web lista propunerilor și observațiilor primite în procesul de consultare publica și modalitatea în care aceste propuneri sau observații au fost preluate sau nu în forma finală a Ghidului Solicitantului elaborat de către GAL. Observațiile nepreluate de către GAL vor fi motivate corespunzător și comunicate entităților care le-au formulat.
Obligația de organizare a procesului de consultare publică nu se aplică în cazul cererilor de propuneri relansate, dacă Ghidul Solicitantului elaborat de GAL nu conține modificări față de varianta inițială (alte modificări decât cele legate de perioada de depunere a Fișelor de proiect). Cu toate acestea, și în cazul cererilor de propuneri relansate obligația de a organiza întâlnirile publice de către GAL rămâne, în vederea asigurării sprijinului potențialilor beneficiari. Și în cazul relansării cererilor de propuneri, GAL are obligația de a informa OIR responsabil de data, ora și locația de organizare a întâlnirilor publice.
· Prezentarea modalității de derulare a procesului de depunere a Fișelor de proiecte și perioada de depunere a acestora. În vederea asigurării unui proces de depunere a Fișelor de proiecte transparent și nediscriminatoriu – fișele de proiecte, inclusiv toate anexele vor fi transmise exclusiv în format electronic semnate cu semnătură electronică calificată. Fișele de proiecte vor fi depuse prin intermediul aplicației informatice realizate de către Autoritatea de Management pentru Planul Strategic PAC. Obligația de a utiliza aplicația dezvoltată de către AM PS PAC în procesul de depunere a Fișelor de proiect se aplică și în cazul solicitării de clarificări în procesul de evaluare și răspunsul la solicitările de clarificări. Perioada minimă ce trebuie asigurată între data publicării formei finale a Ghidului Solicitantului elaborat de GAL și data limită de depunere a Fișelor de proiect este de minim 45 de zile. În cazul relansării unei Cereri de propuneri (ce nu conține modificări față de versiunea inițială, altele decât perioada de depunere a Fișelor de proiecte) perioada între data publicării formei finale a  Ghidului Solicitantului elaborat de GAL și data limită de depunere a Fișelor de proiect poate fi redusă la minim 30 de zile.
· Prezentarea modului de derulare a procesului de evaluare și selecție, termenul maxim de derulare a procesului de evaluare și selecție, ce nu poate fi mai mare de 45 de zile de la data limită de depunere a Fișelor de proiect, inclusiv prezentarea orientativă a termenelor de realizare a fiecărei faze a procesului de evaluare și selecție. Totodată se va prezenta numărul maxim de zile acordat pentru răspunsul la clarificări și numărul maxim ce pot fi transmise.
· Prezentarea modalității de informare a rezultatelor procesului de evaluare și selecție atât pe componenta de transmitere rezultatelor și motivelor care au stat la baza deciziei de admitere/respingere a fișei de proiect către aplicanți cât și pe componenta de informare publică asupra rezultatelor procesului de evaluare și selecție. În acest sens, pentru fiecare fază a procesului de evaluare și selecție Grupul de Acțiune Locală transmite rezultatele procesului de evaluare și selecție către aplicanți împreună cu motivele care au stat la baza deciziei de aprobare/respingere a fișei de proiect și publică pe pagina proprie rezultatele procesului de evaluare și selecție (pe fiecare fază a procesului). Pe pagina web a GAL vor fi publicate cel puțin următoarele informații:
· Denumire aplicant;
· Titlul proiectului;
· Rezoluție (admis/respins/admis rezerva – după caz)
· În cazul etapei de selecție – numărul de puncte obținute.
· Descrierea procesului de depunere a contestațiilor: modalitate de depunere (exclusiv on-line prin intermediul aplicației dezvoltate de AM PS PAC); termen de depunere a contestațiilor  (30 de zile calendaristice); termen de soluționare a contestațiilor de maxim 30 de zile calendaristice de la data limită de depunere a contestațiilor. În cazul în care toți solicitanții care au depus Fișe de proiect, informează în scris GAL că nu contestă rezultatele procesului de selecție, Comitetul de selecție poate demara procesul de elaborare și publicare a Raportului final de selecție imediat după înregistrarea ultimei informări privind necontestarea procesului de selecție. 
· Modalitatea și termenele de informare cu privire la rezultatele finale ale procesului de evaluare și selecție.

II. Procedura de evaluare și selecție a propunerilor de fișe de proiecte
Procesul de evaluare și selecție la nivelul Grupului de Acțiune Locală cuprinde minim 3 etape după cum urmează:
Etapa nr. 1 Evaluarea confomității administrative și a eligibilității
Această primă etapă vizează analizarea elementelor minime obligatorii de eligibilitate a Fișei de proiect și vor fi avute în vedere cel puțin următoarele elemente:
· Fișa de proiect se încadrează din punct de vedere al eligibilității în intervenția/intervențiile din cadrul SDL aprobată lansată(e) prin respectiva Cerere de propuneri;
· Localizarea proiectului (aria de implementare) și obiectivul fișei de proiect;
Fișa de proiect se implementează în aria de acoperire a SDL și contribuie la atingerea obiectivelor SDL. În situații excepționale, pentru proiectul cu finanțare din FSE+, anumite activități specifice se pot desfășura și în afara teritoriului acoperit de SDL, dar trebuie să existe o fundamentare adecvată în cadrul fișei de proiect și în cererea de finanțare pentru aceste situații posibile (ex. activități de formare, ucenicie) condiționat ca grupul țintă pentru proiectul cu finanțare din FSE+ să fie cel definit în cadrul prezentului document și a anexelor acestuia.
· Durata de implementare a fișei de proiect.
Grupul de Acțiune Locală, poate stabili prin Ghidul Solicitantului elaborat de GAL o durată maximă de implementare a operațiunii fără a depăși data de 31 decembrie 2029. În etapa de evaluare a fișei de proiect se verifică dacă durata de implementare a operațiunii nu depășeste perioada maximă de implementare stabilită prin Ghidul Solicitantului elaborat de GAL și nu depășește data de 31 decembrie 2029.
· Activitățile eligibile
Se verifică dacă prin Fișa de proiect sunt asumate de către beneficiar implementarea activităților obligatorii stabilite prin intermediul Ghidului Solicitantului elaborat de către GAL. Totodată se verifică dacă toate activitățile propuse la finanțare sunt eligibile în conformitate cu Ghidul Solicitantului elaborat de către GAL. În cazul în care se identifică activități neeligibile, toate cheltuielile aferente acestor actitivități neeligibile se scad din bugetul fișei de proiect.
· Grupul țintă
	Grupul țintă prevăzut în fișa de proiect este în conformitate cu Ghidul Solicitantului elaborat de GAL și este eligibil în conformitate cu Ghidul solicitantului pentru depunerea în MySMIS a Cererilor de finanțare pentru operațiunile selectate de GAL. Pot fi grup țintă eligibil:
· Copiii din grupurile vulnerabile din mediul rural, inclusiv minoritatea roma 
· Copiii din mediul rural rămași in tara, cu cel puțin un părinte care lucrează în străinătate 
· Copii din mediul rural care revin în țară, după ce au însoțit părinții care au lucrat în străinătate 
· Copii orfani din mediul rural 
· Copiii migranților sau solicitanților de azil stabiliți in mediul rural 
· Copii din mediul rural aflați în plasament 
· Părinți / părinți singuri / bunici / aparținătorii copiilor vulnerabili din mediul rural 
· Personalul care sprijină în implementarea măsurilor (pedagogi, profesori, terapeuți, asistenți personali etc)
· Indicatori
Indicatorii aferenți Fișei de proiect contribuie atingerea țintelor indicatorilor relevanți aferenți FSE+ din cadrul SDL aprobată/modificată. 
Atenție! Totalul indicatorilor din fișele de proiect trebuie să asigure atingerea țintelor pentru indicatorii de realizare și rezultat din SDL aprobată/modificată.
· Solicitanții și partenerii (daca este cazul) se încadrează în categoriile de solicitanți și parteneri eligibili conform Ghidului Solicitantului elaborat de GAL:
· Furnizori publici și privați de servicii sociale acreditați în condițiile legii;
· Autorități publice locale și unități cu personalitate juridică aflate în coordonarea/subordonarea acestora.
· Furnizori autorizați de formare profesională – autorizați în conformitate cu prevederile Ordonanței Guvernului nr.129/31.08.2000 privind formarea profesionala a adulților, republicată, cu modificările și completările ulterioare;
· Unități de învățământ acreditate parte a rețelei școlare/Inspectoratul Școlar Județean sau al Municipiului București
· Centrul Județean de Resurse Asistență și Resurse Educațională
· Casa Corpului Didactic
· Organizațiile publice sau private care demonstrează experiență în activități educaționale de minim 12 luni.
N.B: 
· Având în vedere specificul măsurilor finanțate, este obligatorie implicarea în implementarea/sprijinirea implementării proiectului a unităților de învățământ din care provin copiii din grupul țintă sau a autorității publice locale. În acest sens odată cu Fișa de proiect, solicitantul va prezenta acorduri de colaborare cu unitățile de învățământ (din care provine grupul țintă) sau cu autoritățile locale din localitățile din care provine grupul țintă. Modelul de acord de colaborare va fi pus la dispoziția solicitanților de către AM PIDS prin intermediul Ghidului solicitantului pentru depunerea în MySMIS a Cererilor de finanțare pentru operațiunile selectate de GAL;
· Criteriile de eligibilitate pentru solicitanți/parteneri se completează cu criteriile de eligibilitate stabilite de către Autoritatea de Management pentru Programul Incluziune și Demnitate Socială 2021 – 2027 prin Ghidul Solicitantului Condiții Generale publicat pe pagina web a Ministerului Investițiilor și Proiectelor Europene (Apeluri de proiecte și ghiduri Program Incluziune și Demnitate Socială – Ministerul Investițiilor și Proiectelor Europene (gov.ro)) capitolul 2 „Condiții generale de eligibilitate a solicitanților“
· Valoarea minimă și maximă eligibilă a unei fișe de proiect
	Se verifică dacă valoarea totală eligibilă a fișei de proiect respectă valoarea minimă și maximă stabilită prin Ghidul Solicitantului elaborat de GAL. Valoarea minimă eligibilă a unei fișe de proiect este de 201.000 euro iar valoarea maximă eligibilă a unei fișe de proiect nu poate fi mai mare decât valoarea intervenției/intervențiilor vizate de cererile de propuneri lansat de GAL.
· Fișele de proiect respectă procentul maxim de cheltuieli de tip FEDR (maxim 15% din total cheltuieli directe) în conformitate cu  prevederile art. 25 alin. (2) din Regulamentul (UE) nr. 2021/1060;
· Asigurarea contribuției proprii a solicitantului și partenerilor
	Se verifică dacă solicitantul și fiecare dinte parteneri asigură contribuția proprie în conformitate cu Ghidul Solicitantului Condiții Generale pentru Programul Incluziune și Demnitate Socială 2021 – 2027, secțiunea 2.2. Cofinanțarea proprie minimă a beneficiarului
· Distribuția bugetului între parteneri
	În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul ca în mod obligatoriu bugetul gestionat de liderul de parteneriat (total cheltuieli eligibile asumate de liderul de parteneriat), trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor între instituțiile publice.
· Respectarea procentului maxim al cheltuielilor aferente măsurilor de tip c) „acces copii vulnerabili la excursii, vizite, tabere (de exemplu: creație, sport, diverse tematici), evenimente culturale si educaționale, schimburi de  experiența rural-urban, alte acțiuni similare etc.
Prin Ghidul Solicitantului elaborat de GAL, se va stabilii în mod obligatoriu faptul că procentul cheltuielilor aferente activităților de tip c) definite în conformitate cu prevederile Programului Incluziune și Demnitate Socială nu pot depăși procentul stabilit în conformitate cu SDL aprobat din cuantumul cheltuielilor aferente măsurilor de tip a) și respectiv b) definite conform Programului Incluziune și Demnitate Socială 2021-2027.

· Subcontractarea
	În cazul proiectelor implementate în parteneriat, activităţile de subcontractare se realizează numai de către solicitantul de finanţare, nu şi de partenerul acestuia. Prin excepție, partenerii pot subcontracta activități/subactivități suport (de ex. organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri, execuție lucrări, studii fezabilitate), dar nu și activități relevante, pentru care au fost selectați ca parteneri în baza expertizei în domeniu.
	Etapa nr. 1 de evaluare se materializează prin completarea de către fiecare membru al Comisiei de evaluare a fișelor de proiecte (personalul tehnic), individual, a grilei de evaluare și selecție (anexă la Ghidul Solicitantului elaborat de GAL). Grila de evaluare se completează individual pentru fiecare criteriu de evaluare cu menținea Da/ Nu/ Nu este cazul și cu justificările/comentariile formulate de către fiecare membru al comisiei de evaluare și selecție cu privire la motivația deciziei de a considera criteriul de evaluare ca fiind îndeplinit sau neîndeplinit, după caz. În cazul în care se obține Nu la un criteriu de evaluare a conformității administrative și a eligibilității – fișa de proiect este respinsă.

Membri comisiei de evaluare, personal tehnic, pot fi cooptați pe bază de Contract Individual de Muncă de către GAL sau pe baza de contract de servicii (externalizare). Indiferent de modalitatea de asigurare a personalului tehnic (evaluatori), responsabilitatea pentru întregul proces de evaluare, inclusiv respectarea prevederilor legate de conflictele de interese, revine Grupului de Acțiune Locală.


Etapa nr. 2 Evaluarea tehnică și financiară calitativă

	Evaluarea tehnică și financiară a fișelor de proiecte are rolul de a asigura selectarea fișelor de proiect mature și calitative, în măsură să conducă la atingerea rezultatelor, indicatorilor și obiectivelor SDL. În acest sens Grupul de acțiune locală va elabora criteriile de prioritizare a fișelor de proiect. Criteriile de prioritizare, de selectare a fișelor de proiect mature și calitative sunt stabilite de către Grupul de Acțiune Locală și vor conține cel puțin următoarele elemente:
· Contribuția la atingerea obiectivelor SDL;
· Contribuția la atingerea țintelor indicatorilor specifici SDL;
· Fișa de proiect vizează includerea în grupul țintă a unui număr mai mare copii decât ținta minimă stabilită prin Ghidul Solicitantului elaborat de GAL;
· Ponderea cheltuielilor aferente activităților de bază (activitățile de tip a și b conform Programului Incluziune și Demnitate Socială este mai mare decât procentul minim stabilit prin Ghidul Solicitantului Condiții Specifice).
Totodată în această etapă se evaluează:
· Eligibilitatea tuturor activităților incluse în fișa de proiect;
· Respectarea principiului rezonabilității costurilor și utilizarea eficientă a resurselor puse la dispoziție prin intermediul finanțării nerambursabile;
· Respectarea procentului maxim al cheltuielilor indirecte;
· Eligibilitatea tuturor cheltuielilor înscrise în bugetul fișei de proiect;
· Respectarea prevederilor legale art. 2 alin. (3) litera a) din Ordonanța de urgență  nr. 23 din 12 aprilie 2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027 – ce prevede ca valoarea bugetului aferent activităților de baza reprezintă minim 50% din bugetul eligibil al proiectului.
	
În aplicarea art. 5 alin. (16) din ﻿ ORDONANŢA DE URGENŢĂ nr. 23 din 12 aprilie 2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, GAL trebuie să țină cont de următoarele prevederi:
1) Numărul de criterii utilizate pentru evaluarea tehnică şi financiară nu poate fi mai mare de 10;
2) Criteriile de evaluare stabilite conform prevederilor alin. (2) pot fi detaliate la nivel de subcriterii, al căror număr cumulat nu poate fi mai mare de 30;
3) În formularea criteriilor de selecţie a proiectelor, GAL respectă cerinţele prevăzute la art. 73 alin. (1) şi (2) din Regulamentul (UE) 2021/1.060, cu modificările şi completările ulterioare;
4) În cadrul fiecărei cereri de propuneri, GAL stabileşte un prag de calitate sub care proiectele depuse la finanţare sunt declarate respinse şi care este de minimum 70% din punctajul maxim care poate fi acordat.

În această etapă, Grupul de acțiune locală are obligația a efectua eliminarea cheltuielilor neeligibile sau nejustificate.
	 Grupul de acțiune locală are posibilitatea de a selecta la finanțare fișe de proiect în limita alocării financiare din Ghidul Solicitantului elaborat de GAL. Grupul de acțiune locală are posibilitatea includerii pe lista de rezerve a unor fișe de proiecte suplimentare. Aceste fișe de proiecte suplimentare vor intra pe circuitul de avizare la OIR și ulterior în procesul de depunere în MySMIS2021+ doar dacă:
· Fișa de proiect selectată la finanțare de către GAL nu este avizată de OIR;
· Fișa de proiect selectată la finanțare nu este depusă în MySMIS2021+ în termenul comunicat de către Grupul de Acțiune Locală;
· Cererea de finanțare depusă în MySMIS2021+ este respinsă la finanțare; 
· Ca urmare a modificării SDL au fost suplimentate resursele financiare pentru fișele de intervenție vizate de Cererea de propuneri lansat de GAL.

	Etapa nr. 2 se materializează prin completarea individuală de către fiecare membru al Comisiei de evaluare și selecție a grilei de evaluare tehnică și financiară (anexă la Ghidul Solicitantului elaborat de GAL) și prin acordarea punctajului corespunzător. Fiecare membru al Comisiei de evaluare și selecție va formula comentarii din care să rezulte motivele care au stat la baza acordării punctajului.

Membri comisiei de evaluare, personal tehnic, pot fi cooptați pe bază de Contract Individual de Muncă de către GAL sau pe baza de contract de servicii (externalizare). Indiferent de modalitatea de asigurare a personalului tehnic (evaluatori), responsabilitatea pentru întregul proces de evaluare, inclusiv respectarea prevederilor legate de conflictele de interese, revine Grupului de Acțiune Locală.

Etapa nr. 3 Întrunirea comitetului de evaluare și selecție de la nivelul GAL

	După finalizarea primelor 2 etape, și completarea grilelor de evaluare, comitetul de selecție constituit la nivelul GAL se întrunește și se prezintă următoarele elemente:
· Numărul fișelor de proiecte depuse;
· Rezultatul evaluării conformității administrative și a eligibilității;
· Rezultatul evaluării tehnice și financiare;
· Clasamentul fișelor de proiecte în funcție de punctajul obținut.
· Raportul intermediar de selecție.
	Cu ocazia întrunirii comitetului de selecție constituit la nivelul GAL, va fi invitat și OIR responsabil să participe în calitate de observator. În acest sens, GAL va comunica OIR responsabil cu cel puțin 5 zile lucrătoare înainte de începerea sesiunii de selecție a fișelor de proiect datele specifice referitoare la cererile de propuneri precum și data, ora și locația exactă. În cazul în care intervin modificări asupra calendarului de întrunire a Comitetului de selecție, Grupul de Acțiune Locală informează Organismul Intermediar Regional asupra modificărilor cu minim 3 zile lucrătoare anterior datei de derulare a întrunirii.
	Reprezentanții OIR se vor prezenta la sesiunea de selecție și vor întocmi un Raport de observator, în care vor menționa dacă au fost respectate: criteriile minime de eligibilitate, procedura de selecție și punctajul aferent, prevederile privind conflictul de interes, precum și orice alte probleme/aspecte apărute pe timpul selecției. Raportul de observator va fi atașat la Raportul de Selecție elaborat de GAL (A se vedea modelul orientativ din Anexa 2: Model Raport de Selecție GAL). 
	După verificarea procesului de selecție și completarea formularului de verificare aferent, reprezentanții OIR vor aviza și vor scrie pe Raportul de selecție următoarele: ”Au fost respectate criteriile de eligibilitate și selecție din documentele apelului, precum și măsurile minime obligatorii de publicitate a apelului de selecție”. Alături de semnătură, se precizează în clar numele şi calitatea persoanelor avizatoare. În cazul nerespectării acestor măsuri, nu se avizează respectivul Raport de selecție. 

Atenție! 
Prezența membrilor Comitetului de selecție, titulari și / sau supleanți după caz, în limitele regulii de dublu – cvorum, este obligatorie la momentul aprobării Raportului de Selecție (intermediar, final când trebuie asigurată și prezența reprezentanților OIR)

	După încheierea procesului de evaluare şi selecţie, Comitetul de Selecţie va emite un Raport de Selecţie Intermediar, în care vor fi înscrise propunerile de proiecte retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru propunerile de proiecte eligibile punctajul obţinut pentru fiecare criteriu de selecţie. Raportul de  Selecţie Intermediar va fi semnat de către toţi membrii Comitetului de Selecţie (titulari și / sau supleanti după caz, în limitele regulii de dublu – cvorum) ; se va specifica apartenenţa lor la mediul privat sau public. Raportul de Selecţie Intermediar va fi publicat la sediul GAL și pe pagina de web a GAL, în 5 zile lucrătoare de la aprobare. În baza acestuia, GAL va transmite rezultatele selecţiei către solicitanţi. Notificările către solicitanţi asupra rezultatului selecţiei vor fi semnate de către Reprezentantul legal al GAL sau de un angajat al GAL desemnat în acest sens. Notificarea se va transmite prin e-mail la datele de contact menționate în fișa de proiect. Notificările trebuie să conţină motivele pentru care fișele de proiect nu au fost selectate, precum şi perioada de depunere şi soluţionare a contestaţiilor. 
	Beneficiarii care au fost notificaţi de către GAL de faptul că fișele de proiect ale acestora nu au fost selectate pot depune contestaţii la sediul GAL în termenul legal, stabilit si comunicat de GAL, de la primirea notificării. Contestaţiile primite vor fi analizate de către o Comisie de Soluţionare a Contestaţiilor înfiinţată la nivelul GAL în acest sens, care va fi compusă din alte persoane faţă de cele care au făcut parte din Comisiei de evaluare si selecție a fișelor de proiect. Comisia de Soluţionare a Contestaţiilor este numită şi aprobată de către Președintele GAL, în conformitate cu prevederile Statutului GAL. GAL va include în procedura de selecţie inclusiv etapele de soluţionare a contestaţiilor. Membrii Comisiei de Soluţionare a Contestaţiilor vor respecta regulile conflictului de interes, completând aceeaşi declarație ca şi membrii Comisiei de evaluare si selecție. 
	Comisia de Soluţionare a Contestaţiilor va analiza la nivelul respectivelor fișelor de proiect, exclusiv aspectele care au făcut obiectul contestaţiilor. Pe parcursul procesului de soluționare a contestațiilor poate fi solicitat un singur set de clarificări. În urma soluţionării eventualelor contestaţii, Comisia de Soluţionare a Contestaţiilor va elabora un Raport de Contestaţii, care va fi semnat de către membrii Comisiei şi va fi înaintat Comitet de Soluționare a Contestațiilor GAL. În baza Raportului de Contestaţii, Comitet de Soluționare a Contestațiilor va emite Raportul de Selecţie (final), în care vor fi înscrise fișele de proiect retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru fișele de proiect eligibile punctajul obţinut pentru fiecare criteriu de selecţie; 
	Reprezentanții OIR se vor prezenta la sesiunea de adoptare a raportului final și vor întocmi un Raport de observator doar daca raportul final conține modificări față de raportul inițial.
	Raportul de Selecţie final trebuie aprobat de CD al GAL și trebuie să conțină precizarea că anumite fișe de proiect pot fi respinse dacă se constată la nivelul OIR aspecte referitoare la neîndeplinirea cerințelor minime de eligibilitate sau încălcarea unor principii generale de selecție/procedura de evaluare și selecție avizată de OIR; 
	Fișele de proiecte care au obținut cel puțin punctajul minim dar care nu au fost selectate pentru finanțare în cadrul Raportului de selecție ca urmare a epuizării bugetului la nivelul cererii de propuneri, vor constitui lista de rezervă la nivelul cererii de propuneri respective. 
	Dacă la nivelul GAL există intenția de a finanța fișele de proiecte eligibile fără finanțare, din ultima sesiune de depunere a proiectelor, cuprinse într-o listă de așteptare, întocmită pe baza ierarhizării acestora și cu aplicarea criteriilor de departajare, acestea vor putea fi finanțate, în limita constituirii fondurilor disponibile, inclusiv prin realocări financiare aprobate. Atragem atenția că mențiunea anterioară nu se aplică în cazul în care pentru respectiva intervenție va mai fi lansată o nouă sesiune de depunere proiecte. În acest caz, fișele de proiecte cuprinse în lista de așteptare pot fi retrase și redepuse la următoarea cerere de propuneri, în vederea evaluării și selecției. 
	În cazul în care în urma derulării unei cereri de propuneri nu a fost depusă nicio fișă de proiect, GAL va înștiința OIR-ul responsabil asupra acestui fapt. În această situație nu se va emite Raport de selecție. 
	În vederea asigurării transparenţei procesului de selecţie realizat la nivelul GAL, Rapoartele de Selecţie trebuie făcute publice, minim pe pagina de web a GAL și la sediul GAL-ului şi eventual la sediul Primăriei. 
	Procesul de evaluare si selecție se va desfășura în termen recomandabil de maximum 35 de zile calendaristice, , la care se poate adăuga perioada de soluționare a contestațiilor, dacă este cazul. 



Diagramă proces evaluare și selecție

Solicitant

Comisia de evaluare si selecție realizează evaluarea Fișelor de proiecte depuse





Completarea grilelor de evaluare



Comitetul de evaluare si selecție a fișelor de proiect elaborează și aprobă Raportul intermediar de selecție





Informează solicitanții cu privire la rezultatele procesului de evaluare și selecție

Nu sunt depuse contestații

Sunt depuse contestații






Comitetul de evaluare si selecție emite raportul final de selecție




Comisia de soluționare contestații evaluează elementele supuse contestării


Completează grilele de evaluare pentru criteriile contestate





Comitetul de Soluționare Contestații emite Raportul final de selecție




III. Regulamentul de organizare și funcționare a comitetului de selecție la nivelul grupului de acțiune locală
Grupul de acțiune locală va transmite Organismului Intermediar Responsabil, împreună cu Procedura de evaluare și selecție a propunerilor de fișe de proiecte, Regulamentul de organizare și funcționare a Comitetului de selecție/Comitetului de soluționare contestații la nivelul GAL. Acest document trebuie să prezinte toate atribuțiile fiecărei entități/membru participant la procesul de evaluare și selecție, relaționarea funcțională dintre aceștia și fluxul de documente și informații. Totodată trebuie să prevadă obligațiile fiecărei persoane/entități implicate în procesul de evaluare și selecție inclusiv în materie de respectarea prevederilor legate de conflictul de interese.

[bookmark: _Toc196483011]4.8 Elaborarea documentației pentru derularea procesului de evaluare și selecție a fișelor de proiecte și lansarea cererilor de propuneri 

Calendarul cererilor de propuneri 
 	Până cel târziu în data de 15 ianuarie, a fiecărui an calendaristic, Grupul de Acțiune Locală publică pe pagina web proprie Calendarul cererilor de propuneri. Prin excepție pentru anul 2024, GAL poate publica calendarul de cereri de propuneri cu cel puțin 7 zile anterior lansării primei Cereri de propuneri (dacă este cazul). Calendarul cererilor de propuneri se modifică ori de câte ori este necesar dar nu mai târziu de 7 zile anterior lansării unei Cereri de propuneri.
	Calendarul cererilor de propuneri va avea următorul model:
	Denumire GAL
	Orasul/ Municipiul
	 
	Ianuarie
	……
	Decembrie
	 Total Sumă Lansată  pe intervenții FSE+(2025...n)
	 

	
	
	Intervenția
	Suma Lansată (anul curent)
	Suma Lansată (anul curent)
	Suma Lansată (anul curent)
	
	Procent din Alocarea Financiară a SDL pentru intervenții FSE+



Calendarul cererilor de propuneri se aprobă la nivelul GAL de către Adunarea Generală/Comitetul Director sau Reprezentant legal, în funcție de statutul propriu. În mod similar toate modificările Calendarului de cereri de propuneri se aprobă la nivelul structurii responsabile din cadrul GAL. Calendarul de cereri de propuneri nu se supune avizării de către OIR responsabil.
Cererea de propuneri și Ghidul Solicitantului elaborat de GAL
Cererea de propuneri reprezintă documentul elaborat și aprobat la nivelul Adunării Generale a GAL/Comitetul Director al GAL, în funcție de documentele statutare, și conține cel puțin următoarele elemente:
· Data lansării cererii de propuneri;
· Data limită de depunere a fișelor de proiecte;
· Modalitatea de transmitere a fișelor de proiecte și a documentației anexate inclusiv adresa de e-mail sau adresa platformei on-line de depunere;
· Datele de contact ale GAL unde potențialii solicitanți pot obține informații detaliate;
· Valoarea cererii de propuneri;
· Ghidul Solicitantului elaborat de GAL anexat.
Ghidul Solicitantului elaborat de GAL va cuprinde în mod obligatoriu:
· obiectivele  și aria de implementare ale intervenției/intervențiilor lansate;
· solicitanți și parteneri (dacă este cazul) eligibili;
· perioada maximă de implementare a fișei de proiect;
· activități eligibile;
· grupul țintă (dacă este cazul);
· indicatorii intervenției și țintele minime (dacă este cazul) aferente unei fișe de proiect stabilite în cadrul fiecărei cereri de propuneri;
Atenție! Având în vedere faptul că GAL este responsabil pentru implementarea SDL  și implicit atingerea țintelor indicatorilor la nivelul acesteia, la stabilirea indicatorilor și a eventualelor țintelor minime aferente unei fișe de proiect stabilite în cadrul fiecărei cereri de propuneri GAL va ține cont de indicatorii din SDL aprobată.
· valoarea minimă și maximă eligibilă a unei fișe de proiect;
· contribuția minimă a solicitanților, în funcție de categoria acestora și tipul intervenției lansate.
· categoriile de cheltuieli eligibile și neeligibile. 
Atenție! Pe parcursul implementării fișei de proiect, cheltuielile considerate neeligibile vor fi suportate de către beneficiar/parteneri.
· criteriile de evaluare și selecție (conform procedurilor pentru evaluarea și selecția fișelor de proiect elaborate de GAL și avizate de OIR):
· criteriile de eligibilitate pe care trebuie să le îndeplinească solicitantul și fișa de proiect;
· criteriile de prioritizare și selecție a fișelor de proiecte pentru respectiva cerere de propuneri și punctajele aferente (punctajul maxim acordat pentru fiecare criteriu şi punctajul minim pe care trebuie să-l obţină un proiect pentru a fi selectat), în conformitate cu obiectivele și indicatorii SDL aferenți;
· modelul-cadru al fișei de proiect pentru respectiva cerere de propuneri;
· tipurile de documente, documente justificative, avize, autorizații sau studii, după caz, pe care solicitanții sau beneficiarii trebuie să le prezinte la depunerea fișelor de proiect, în conformitate cu cerinţele pentru intervențiile FSE+;
· informații referitoare la depunerea proiectelor, procesul de evaluare, selecție și soluționare a contestațiilor.
· Obligațiile ce revin beneficiarilor în ceea ce privește raportarea către GAL a datelor privind implementarea operațiunilor, atât a datelor tehnice (activități/indicatori/grup țintă) cât și a datelor financiare ce țin de cuantumul cheltuielilor rambursate.
Totodată, potențialii beneficiari vor fi informați cu privire la condițiile pe care trebuie să le îndeplinească la momentul depunerii cererilor de finanțare către AM PIDS în sistemul MYSMIS2021+, în conformitate cu  prevederile Ghidului Solicitantului Conditii Generale pentru Programul Incluziune și Demnitate Socială 2021 – 2027 publicat pe pagina web a Ministerului Investițiilor și Proiectelor Europene http://mfe.gov.ro secțiunea dedicată Programului Incluziune și Demnitate Socială 2021 - 2027.
Cererea de propuneri și Ghidul Solicitantului elaborat de GAL pot viza una sau mai multe intervenții din SDL și pot fi:
· Cu finanțare dintr-un singur fond (FSE+)
	Anterior aprobării la nivelul Adunării Generale a GAL/Consiliului Director al GAL, după caz în funcție de prevederile statutare, a cererii de propuneri și Ghidului Solicitantului elaborat de GAL, Grupul de acțiune locală are obligația de a organiza o sesiune de consultare publică ce presupune publicarea pe pagina web a GAL a celor două documente și stabilirea unei adrese de e-mail pentru furnizarea de observații sau propuneri de modificare. Perioada minimă stabilită pentru procesul de consultare publică nu poate fi mai mică de 15 zile lucrătoare. Totodată, în această perioadă este obligatorie organizarea sesiunilor publice, minim 3 per Cerere de propuneri.
N.B: În maxim o zi lucrătoare de la publicarea în consultare publică a Ghidului Solicitantului elaborat de GAL, grupul de acțiune locală are obligația de a informa OIR responsabil cu privire la publicarea în consultare a Ghidului Solicitantului elaborat de GAL, adresa web unde sunt disponibile documentele și data, ora și locația când vor fi organizate cele 3 întâlniri publice., împreună cu dovada invitării celor minim 5 organizații publice și/sau private ce pot f potențiali beneficiari. 
N.B: Ulterior finalizării procesului de consultare publică, Grupul de Acțiune Locală va publica pe pagina web lista propunerilor și observațiilor primite în procesul de consultare publica și modalitatea în care aceste propuneri sau observații au fost preluate sau nu în forma finală a Ghidului Solicitantului elaborat de către GAL.
Obligația de organizare a procesului de consultare publică nu se aplică în cazul cererilor de propuneri relansate, dacă Ghidul Solicitantului elaborat de GAL nu conține modificări față de varianta inițială (alte modificări decât cele legate de perioada de depunere a Fișelor de proiect). Cu toate acestea, și în cazul cererilor de propuneri relansate obligația de a organiza întâlnirile publice de către GAL rămâne și în cazul relansării de cereri de propuneri în vederea asigurării sprijinului potențialilor beneficiari. Și în cazul relansării cererilor de propuneri, GAL are obligația de a informa OIR responsabil de data, ora și locația de organizare a întâlnirilor publice.
În vederea asigurării unui proces de depunere a Fișelor de proiecte transparent și nediscriminatoriu – fișele de proiecte, inclusiv toate anexele vor fi transmise exclusiv în format electronic semnate cu semnătură electronică calificată. În acest sens, Grupul de Acțiune Locală va utiliza aplicația informatică dezvoltată de AM PS PAC. Obligația de a utiliza aplicația informatică dezvoltată de AM PS PAC în procesul de depunere a Fișelor de proiect se aplică și în cazul solicitării de clarificări în procesul de evaluare și răspunsul la solicitările de clarificări. Perioada minimă ce trebuie asigurată între data publicării Ghidului Solicitantului elaborat de GAL și data limită de depunere a Fișelor de proiect este de minim 45 de zile. În cazul relansării unei Cereri de propuneri (ce nu conține modificări față de versiunea inițială, altele decât perioada de depunere a Fișelor de proiecte) perioada între data publicării Ghidului Solicitantului elaborat de GAL și data limită de depunere a Fișelor de proiect poate fi redusă la minim 30 de zile.
 Cererea de propuneri și Ghidul Solicitantului elaborat de GAL pot fi modificate prin Corrigendum aprobat de către Adunarea Generală/Consiliul Director, după caz, cu avizul OIR doar anterior datei limite de depunere a fișelor de proiect. În acest sens, Grupul de Acțiune Locală va transmite către OIR responsabil cu cel puțin 10 zile anterior datei limite de depunere a fișelor de proiect:
· Hotărârea Adunării Generale/Consiliului Director după caz de modificare a cererii de propuneri și/sau a Ghidului Solicitantului elaborat de GAL;
· Un centralizator al modificărilor aduse cererii de propuneri și/sau Ghidului Solicitantului elaborat de GAL;
· Forma consolidată a cererii de propuneri/Ghidului Solicitantului elaborat de GAL ca urmare a integrării modificărilor propuse;
· Declarație pe proprie răspundere din partea reprezentantului legal al GAL că forma consolidată a cererii de propuneri/Ghidului Solicitantului elaborat de GAL conține doar modificările cuprinse în centralizatorul modificărilor transmis.
În cazul în care sunt aduse modificări substanțiale la Ghidul Solicitantului elaborat de GAL (modificări ce țin de eligibilitatea solicitanților și partenerilor, modificări în ceea ce privește activitățile eligibile, modificări ce țin de indicatori și grup țintă etc.) este obligatorie prelungirea perioadei de depunere cu minim 10 zile lucrătoare.
Organismul Intermediar Regional responsabil va transmite avizul pentru modificările aduse cererii de propuneri/Ghidului Solicitantului elaborat de GAL în maxim 5 zile de la depunerea documentației necesare pentru modificarea cererii de propuneri/Ghidului Solicitantului elaborat de GAL. În cazul în care sunt necesare clarificări, termenul de avizare se suspendă cu numărul de zile necesar pentru răspunsul la clarificări din partea GAL.
Prin excepție, în cazul în care nu sunt depuse fișe de proiect care să acopere alocarea financiară a cererii de propuneri, GAL poate prelungi termenul de depunere a fișelor de proiecte prin publicarea unui Corrigendum la Ghidul Solicitantului elaborat de GAL și la Cererea de propuneri.  În situația prelungirii perioadei de depunere, Grupul de acțiune locală are obligația de a informa Organismul Intermediar responsabil cu privire la prelungirea perioadei de depunere a fișelor de proiect, această informare nu are nevoie de avizul Organismului Intermediar. Odată cu informarea se va transmite și dovada publicării pe pagina web a Grupului de acțiune locală a corrigendumului de prelungire.  Informarea se transmite către Organismul Intermediar în ziua publicării prelungirii termenului, dar nu mai târziu de 3 zile anterior termenului inițial de depunere a fișelor de proiect.
[bookmark: _Toc196483012]4.9 Derularea procesului de evaluare și selecție a fișelor de proiecte la nivelul Grupului de Acțiune Locală

Procesul de evaluare și selecție a Fișelor de proiecte se va derula în conformitate cu prevederile Procedurii de selecție a fișelor de proiect avizată de către OIR, cu respectarea etapelor menționate în prezentul document și cu respectarea prevederilor legate de evitarea conflictului de interese. 
Întregul proces de evaluare și selecție se va desfășura exclusiv pe baza documentelor primite de la solicitanți prin mijloace electronice în conformitate cu prevederile prezentului îndrumar și pe baza criteriilor de evaluare și selecție publicate prin Ghidul solicitantului elaborat de GAL. 
Prin Procedura de evaluare și selecție, avizată de către OIR se vor stabili termene maximale, ce nu pot depăși un total de 45 de zile de la data limită pentru depunerea fișelor de proiect până la publicarea raportului final de selecție, pentru:
· etapa de evaluare a conformității administrative și a eligibilității;
· etapa de evaluare tehnică și financiară;
· perioada maximă de răspuns la solicitările de clarificări;
· publicarea raportului intermediar de selecție;
· perioada maximă de depunere a contestațiilor;
· publicarea raportului final de selecție
În situații bine justificate, Grupul de Acțiune Locală poate prelungi perioada de derulare a procesului de evaluare și selecție cu până la 15 zile, cu informarea prealabilă a OIR responsabil asupra motivelor ce au condus la necesitatea prelungirii perioadei de evaluare. 
[bookmark: _Toc196483013]Verificarea pachetului de propuneri de fișe de proiecte selectate de către grupurile de acțiune locală la nivelul sistemului de management si control (AMPIDS/OIR PIDS)

După aprobarea de către Consiliul director al GAL a raportului final de selecție, Grupul de Acțiune Locală transmite OIR responsabil pachetul de fișe de proiecte selectate în cadrul cererii de propuneri prin e-mail pe adresa ofițerului de gestionare SDL desemnat pentru avizarea pachetului de fișe de proiect selectate de către GAL. Pachetul de fișe de proiect selectate de GAL va cuprinde:
· Cererea de propuneri și Ghidul Solicitantului elaborat de GAL
· Modificările aduse la Cererea de propuneri și Ghidul Solicitantului elaborat de GAL (dacă este cazul)
· Raportul intermediar de selecție și documentele conexe acestuia (liste de evaluare; declarații privind evitarea conflictului de interese etc.);
· Dovada informării solicitanților cu privire la rezultatele evaluării;
· Contestațiile formulate și listele de evaluare aferente soluționării contestațiilor;
· Raportul final de selecție;
· Fișele de proiect depuse cu toate anexele și răspunsul la solicitările de clarificări, dacă este cazul.
Organismul Intermediar Regional verifică:
· Respectarea Procedurii de selecție a fișelor de proiecte de către GAL (procedura avizată de către OIR);
· Încadrarea fișei de proiect în intervențiile din SDL vizate de Cererea de propuneri în care a fost selectată fișa de proiect
· Elementele de eligibilitate ale fișei de proiect din perspectiva finanțării din Programul Incluziune și Demnitate Socială 2021 -2027;

În cazul în care OIR responsabil constată că nu a fost respectată Procedura de selecție a fișelor de către GAL, inclusiv a elementelor ce țin de transparență, nediscriminare sau conflict de interese – pachetul de fișe de proiecte se respinge, iar Grupul de Acțiune Locală urmează să reia procesul de evaluare și selecție prin relansarea cererii de propuneri.
În cazul în care fișa/fișele de proiect selectate nu îndeplinesc condițiile de eligibilitate pentru a fi finanțate din PIDS fișa/fișele de proiect selectate de către GAL nu sunt avizate, iar Grupul de Acțiune Locală transmite la avizat fișa/fișele de proiecte aflate pe lista de rezerve în ordinea descrescătoare a punctajului obținut, dacă există. În cazul în care nu există fișe de proiect pe lista de rezerve sau aceste fișe de proiect nu sunt avizate de către OIR, Grupul de Acțiune Locală urmează să reia procesul de evaluare și selecție prin relansarea cererii de propuneri.
OIR responsabil notifică GAL cu privire la rezoluția de avizare/neavizare a fișei/fișelor de proiect. În cazul neavizării sunt prezentate și motivele ce au condus la decizia de neavizare.
Termenul de verificare a pachetului de fișe de proiect este de maxim 15 zile lucrătoare la care se adaugă zilele necesare pentru ca Grupul de Acțiune Locală să răspundă la clarificări.
În procesul de avizare a fișei/fișelor de proiect, OIR responsabil poate solicita clarificări GAL-ului.
Grupul de Acțiune Locală poate contesta decizia de neavizare a fișei/fișelor de proiect selectate, în termen de 30 zile calendaristice  de la primirea deciziei de neavizare. Contestația formulată se transmite prin e-mail către OIR responsabil la adresa și în termenul specificat pe Notificarea de neavizare a fișei de proiect, și va viza exclusiv elementele prezentate de OIR ca motiv pentru neavizare. 
OIR responsabil analizează contestația formulată de către GAL și transmite în termen de maxim 30 zile calendaristice rezoluția finală cu privire la pachetul de fișe de proiecte selectate de către GAL.
[bookmark: _Toc196483014]Depunerea Cererilor de finanțare în sistemul informatic MySMIS 2021+ și aprobarea la finanțare

Autoritatea de Management pentru Programul Incluziune și Demnitate Socială 2021-2027 lansează apelul de proiecte pentru depunerea în aplicația MySMIS2021+ a Cererilor de finanțare pentru fișele de proiect selectate de GAL și avizate de OIR responsabil. 
Acest apel de proiecte este destinat exclusiv beneficiarilor ale căror fișe de proiect au fost selectate la finanțare de către GAL și au fost avizate de către Organismul Intermediar Regional. Cererile de finanțare depuse în aplicația MySMIS2021+ vor respecta condițiile din Ghidul Solicitantului Condiții Specifice publicat de către AM PIDS. Prin Ghidul Solicitantului Condiții Specifice AM PIDS va stabilii, dacă este cazul, documentele necesare a fi încărcate în MySMIS2021+, inclusiv documentele emise în contextul evaluării și selecției realizate la nivelul Grupului de Acțiune Locală.
Cererile de finanțare vor fi verificate în conformitate cu procedurile aplicabile la nivelul AM PIDS și a Organismelor Intermediare Regionale și în conformitate cu Metodologia de verificare, evaluare şi selecție a proiectelor ȋn cadrul Programului Incluziune și Demnitate Socială 2021 – 2027 (PIDS) – secțiunea dedicată Mecanismului DLRC aferent mediului rural și orașelor și municipiilor cu o populație mai mică de 20.000 de locuitori. 
În acest sens, încă din faza de lansare a Cererilor de propuneri, Grupul de Acțiune Locală trebuie să informeze potențialii beneficiari asupra criteriilor de eligibilitate definite conform Ghidului Solicitantului Condiții Generale pentru Programul Incluziune și Demnitate Socială 2021 – 2027 și cu privire la Metodologia de verificare, evaluare şi selecție a proiectelor ȋn cadrul Programului Incluziune și Demnitate Socială 2021 – 2027 (PIDS), ambele documente fiind publicate pe pagina web a Ministerului Investițiilor și Proiectelor Europene http://mfe.gov.ro secțiunea dedicată Programului Incluziune și Demnitate Socială 2021 – 2027.
Beneficiarii selectați de Grupul de Acțiune Locală au obligația de a încărca în aplicația MySMIS2021+ Cererile de finanțare în termen de maxim 45 de zile de la data comunicării de către OIR către GAL a avizării fișei de proiect selectate de către GAL. Nerespectarea termenului de 45 de zile de depunere a Cererii de finanțare conduce la respingerea automată a fișei de proiect, iar Grupul de Acțiune Locală are obligația de a solicita avizul pentru fișele de proiect de pe lista de rezerve, dacă există, sau va relansa Cererea de propuneri.
Anterior depunerii Cererii de finanțare, Beneficiarul va prezenta Cererea de finanțare încărcată în aplicația MySMIS Grupului de Acțiune Locală pentru a verifica dacă aceasta este conformă cu Fișa de proiect selectată de către GAL. În acest sens, GAL va menționa în Procedura de selecție și în Ghidul Solicitantului elaborat de GAL care este termenul limită până la care beneficiarul are obligația de a prezenta Cererea de finanțare astfel încât să aibă posibilitatea emiterii avizului de conformitate a Cererii de finanțare cu Fișa de proiect selectată de GAL.
Avizul de conformitate al Cererii de finanțare cu fișa de proiect selectată, emis de GAL trebuie să confirme faptul că Cererea de finanțare depusă în sistemul MySMIS este conformă cu Fișa de proiect în ceea ce privește:
· Obiectivele, activitățile, rezultatele și indicatorii asumați;
· Solicitantul și partenerii selectați;
· Valoarea totală eligibilă și valoarea totală a asistenței financiare nerambursabile;
· Cheltuielile eligibile la rambursare.
Avizul de conformitate a Cererii de finanțare cu fișa de proiect selectată de GAL se depune în MySMIS2021+ anexă la Cererea de finanțare.
[bookmark: _Toc196483015]Termene procedurale aferente mecanismului DLRC în mediul rural si în orașe și municipii cu o populație mai mică de 20.000 locuitori

	Acțiune
	Termen

	Elaborarea/revizuirea procedurii de selecție a fișelor de proiect
	După publicarea prezentelor „Orientări pentru Grupurile de Acțiune Locală în vederea implementării componentei cu finanțare din Fondul Social European Plus a Strategiilor de Dezvoltare Locală din mediul rural și din orașe și municipii cu mai puțin de 20.000 de locuitori“

	Lansarea primei Cereri de propuneri de fișe de proiecte
	Maxim 45 de zile de la aprobarea Procedurii de selecție a fișelor de proiecte

	Perioada minimă de depunere a fișelor de proiecte
	Minim 45 de zile pentru fișele de proiecte cu finanțare exclusivă din intervenții FSE+

	Avizarea/neavizarea Cererii de propuneri și a Ghidului Solicitantului elaborat de GAL
	Maxim 10 zile lucrătoare de la momentul depunerii, termenul de soluționare se suspendă pe perioada de răspuns la clarificări din partea GAL

	Evaluarea și selecția fișelor de proiect
	Maxim 45 de zile de la data limită de depunere a Fișelor de proiect până la emiterea Raportului final de selecție, fără a fi luate în calcul perioadele de depunere a contestațiilor

	Avizarea Fișelor de proiect selectate de către GAL
	Maxim 15 zile lucrătoare de la data transmiterii pachetului de fișe de proiect de către GAL

	Transmiterea contestațiilor în cazul neavizării fișei/fișelor de proiecte selectate de GAL
	Maxim 30 de zile calendaristice de la primirea deciziei de neavizare  

	Depunerea Cererilor de finanțare în MySMIS2021+
	Maxim 45 de zile de la data comunicării de către OIR către GAL a avizării fișei de proiect selectate de către GAL




[bookmark: _Toc196483016]Monitorizarea și evaluarea implementării Strategiilor de Dezvoltare Locală

Monitorizarea implementării SDL
În ceea ce privește implementarea SDL, procesul de implementare a mecanismului DLRC presupune două elemente de monitorizare și anume monitorizarea implementării SDL, a atingerii obiectivelor la nivel local asumate prin SDL și monitorizarea operațiunilor/proiectelor finanțate din Programul Incluziune și Demnitate Socială 2021-2027. În acest sens în conformitate cu prevederile art. 33 alin. (3) litera e)  din REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize „monitorizarea progreselor înregistrate în direcția atingerii obiectivelor strategiei“ întră în sarcina exclusivă a grupului de acțiune locală.
Astfel procesul de monitorizare a implementării SDL are o sarcină partajată:
· Grupul de acțiune locală monitorizează atingerea obiectivelor SDL;
· AM PIDS/OIR PIDS monitorizează implementarea operațiunilor.
Monitorizarea implementării SDL




AMPIDS/OIR PIDS monitorizează implementarea operațiunilor
Grupul de acțiune locală monitorizează atingerea obiectivelor SDL



GAL informează OIR PIDS asupra stadiului implementării SDL si atingerea obiectivelor SDL





Pentru desfășurarea activităților de monitorizare și evaluare a SDL, fiecare GAL trebuie să stabilească o structură/persoane responsabile cu implementarea acestor activități, să dezvolte și să pună în practică proceduri și/sau instrumente de lucru specifice acestor activități. 
Comunitatea marginalizată identificată la nivelul SDL poate fi implicată în activitatea de monitorizare a implementării SDL, respectiv în monitorizarea proiectelor implementate de beneficiarii fișelor de proiect selectate de GAL. Implicarea comunității este utilă deoarece membrii comunității pot identifica anumite probleme apărute în implementare, pot face sugestii de îmbunătățire, pot  oferi informații cu privire la utilitatea/impactul implementării proiectului în comunitate a anumitor acțiuni, pot solicita date și pot oferi feedback, contribuind în acest fel la creșterea eficienței în procesul de luare a deciziilor la nivelul managementului proiectului, fapt ce conduce la o mai bună informare și transparență a întregului proces.
În același timp,  Autoritatea de Management și Organismele Intermediare în calitate de finanțatori, trebuie să aibă permanent acces la informații agregate și fiabile privind stadiul implementării SDL-urilor finanțate. De asemenea, la nivelul OIR PIDS, prin intermediul contractelor de cheltuieli de funcționare, se verifică atât implementarea proiectelor privind asigurarea cheltuielilor de funcționare a GAL, cât și  monitorizarea  implementării SDL.
Managementul GAL va adopta proceduri, instrumente de management strategic și operațional proprii și va aloca resursele umane necesare activității de monitorizare a implementării SDL.
Prin intermediul Ghidului Solicitantului elaborat de către Grupul de Acțiune Locală, viitorii beneficiari vor fi informați cu privire la obligativitatea transmiterii informațiilor relevante pentru monitorizarea implementării SDL. Obligația de a raporta către Grupurile de Acțiune Locală trebuie transpusă de către beneficiar în Fișa de proiect, și ulterior în Cererea de finanțare în cadrul activității de management. În acest sens, Organismul Intermediar responsabil, odată cu Rapoartele de progres va monitoriza respectarea de către beneficiar a obligației de a raporta către Grupul de Acțiune Locală. Aceste proceduri de monitorizare includ cel puțin:
· Avizarea de către grupul de acțiune locală a tuturor propunerilor de modificare a Cererii de finanțare (act adițional/notificare) ce vizează modificarea activităților/rezultatelor/indicatorilor/grupului țintă/metodologiei de implementare/durata proiectului/perioada de sustenabilitate (caracterul durabil). În acest sens, solicitantul va transmite către OIR, odată cu propunerea de modificare a Cererii de finanțare pe elementele mai sus menționate – avizul de conformitate a modificării cu SDL-ul și cu Ghidul Solicitantului elaborat de către GAL.
· Obligația raportării către GAL a elementelor cuprinse în anexa 8 la prezentul document pe componenta de grup țintă și indicatori. Raportarea se face anterior depunerii fiecărui raport de progres iar în cazul în care urmare a procesului de verificare realizat de OIR survin modificări în valorile indicatorilor de realizare și rezultat validați, beneficiarul este obligat sa informeze GAL.
· Furnizarea unei raportări financiare cu privire la execuția bugetară a proiectului cu termen trimestrial.
Managementul strategic se referă la monitorizarea strategiei ca întreg și are în vedere obiectivele și impactul propus. 
Managementul operațional vizează monitorizarea proiectelor și oferă conducerii GAL pârghiile pentru a putea observa în mod continuu progresul în implementarea proiectelor și a celorlalte activități administrative asumate. 
La nivelul GAL nu este obligatorie realizarea activității de monitorizare a implementării proiectelor pe întreaga perioadă de  derulare a contractelor de finanțare încheiate cu AM PIDS/ OIR PIDS/ de către beneficiarii selectați de GAL (aceasta fiind activitatea AM PIDS/OIR PIDS) ci urmărirea implementării acestor proiecte/contracte de finanțare din perspectiva implementării SDL și a atingerii obiectivelor și indicatorilor SDL. Cu toate acestea, reprezentanții GAL pot participa la vizitele de monitorizare a proiectelor desfășurate de AM PIDS/OIR PIDS, pentru a cunoaște gradul fizic de realizare a proiectelor și eventualele blocaje în implementarea acestora, în același timp pot participa la vizitele de monitorizare a sustenabilității pentru a se  informa inclusiv cu privire la respectarea condițiilor de sustenabilitate a proiectelor.  Astfel, în funcție de specificitatea proiectelor aflate în implementare/în perioada de sustenabilitate, GAL poate organiza cu beneficiarii reuniuni de animare pe diferite tematici, pentru a-i sprijini pe aceștia și implicit în scopul atingerii indicatorilor și obiectivelor SDL. 
În concluzie, monitorizarea SDL presupune:
1. monitorizarea proceselor aferente implementării SDL în cadrul procesului de management strategic, având în vedere atingerea obiectivelor și impactul propus  
2. monitorizarea proiectelor finanțate în cadrul SDL în  procesul de management operațional.
Complementar monitorizării proiectelor se recomandă monitorizarea proceselor aferente implementării SDL, care implică activități precum: animarea comunității, informarea comunității cu privire la oportunitățile de finanțare, realizarea de proceduri, lansare de cereri de propuneri, selectarea fișelor de proiecte, identificarea celor mai bune soluții pentru facilitarea depunerii de fișe de proiecte și de atingere a indicatorilor SDL etc. Informațiile colectate în cadrul activității de monitorizare a proceselor aferente implementării SDL vor  fundamenta activitatea de evaluare a SDL detaliată în capitolul următor. 
Monitorizarea proceselor aferente implementării SDL este un demers care se realizează prin colectarea tuturor indicatorilor prevăzuți în SDL, utilizând Instrumentul comun de monitorizare (Anexa 8), precum și alte tipuri de informații:
	Indicatorii obligatorii și suplimentari ai SDL
	Procesele manageriale și administrative

	· Indicatorii de monitorizare obligatorii, specifici FSE+ 

· Indicatorii de rezultat (outcome) proprii SDL (pentru evaluarea impactului)

· Alți indicatori suplimentari obligatorii ai SDL (situație actualizată)
	· procedură operațională de monitorizare și evaluare aprobata la nivelul GAL, dacă există, instrumente de aplicare a procedurii etc.
· Cererile de propuneri și Ghidurile solicitantului lansate de GAL
· Numărul și valoarea fișelor de proiecte selectate, cereri de finanțare contractate, contracte de finanțare reziliate, finalizate.
· Proiectele contractate (date colectate atât de pe site-ul AMPIDS, cât și de la beneficiarii GAL care implementează proiectele respective)




La nivelul GAL nu este obligatorie realizarea activității de monitorizare a implementării proiectelor pe întreaga perioadă de  derulare a contractelor de finanțare încheiate cu AM PIDS/ OIR PIDS de către beneficiarii selectați de GAL (aceasta fiind activitatea AM PIDS/ OIR PIDS) ci urmărirea implementării acestor proiecte/contracte de finanțare din perspectiva implementării SDL și a atingerii obiectivelor și indicatorilor SDL.
Astfel, în cadrul activității de monitorizare a proiectelor, GAL-urile urmăresc implementarea proiectelor beneficiarilor și pot oferi îndrumare pentru anumite situații de risc sau la apariția unor probleme în implementare, inclusiv prin acțiuni de animare pe diferite teme (ex. achiziții). 
Activitatea de monitorizare vizează inclusiv analiza corelării termenelor de implementare a proiectelor cu resursele financiare alocate acestora în cadrul SDL și oferă GAL-urilor informațiile necesare cu privire la riscurile de nerealizarea obiectivelor și a țintelor indicatorilor asumate la nivel de SDL.
Monitorizarea proiectelor implică un proces de comunicare între GAL și beneficiarii acestora. GAL colectează informații cu privire la stadiul implementării proiectelor beneficiarilor finanțați în cadrul SDL, activitate cheie a procesului de monitorizare, axată pe urmărirea indicatorilor obligatorii și a celor suplimentari prevăzuți în SDL. 
Se recomandă menținerea unei relații strânse între GAL și beneficiari, concretizată prin transmiterea periodică de informații referitoare la progresul înregistrat la nivelul proiectului implementat (cel puțin trimestrial) de la beneficiar către GAL, informații care vor fi preluate în Instrumentul comun de monitorizare (Anexa 8) .
La nivelul contractelor de finanțare PIDS, fiecare beneficiar raportează periodic către OIR PIDS indicatorii PIDS din cadrul proiectelor implementate.  Astfel, beneficiarii selectați de GAL vor raporta informațiile referitoare la implementarea proiectelor și către GAL, conform instrucțiunilor AM PIDS (ex. indicatorii PIDS, acte adiționale, modificări ale duratei de implementare a proiectelor). Pentru respectarea reglementărilor GDPR la nivelul indicatorilor PIDS referitori la grupul țintă, beneficiarii vor raporta către GAL doar datele valorice aferente țintelor atinse. 
Rapoartele de monitorizare a proiectelor pot fi prezentate la întrunirile publice ale GAL și în ședințele CD. Monitorizarea proiectelor va continua și după finalizarea acestora în conformitate cu perioadele obligatorii de monitorizare prevăzute de PIDS. GAL va urmări respectarea criteriilor de selecție și a angajamentelor care privesc sustenabilitatea proiectelor implementate de beneficiarii acestuia.
Se recomandă ca GAL să organizeze întâlniri de management pe tot parcursul proiectului, în cadrul cărora să fie urmărită planificarea activităților, să fie evaluat progresul implementării și să fie analizate riscurile (inclusiv măsuri de atenuare ale acestora).
În cadrul activității de monitorizare a SDL realizată de GAL, Instrumentul comun de monitorizare (Anexa 8) va fi transmis de către GAL la OIR PIDS trimestrial în cel mult 30 de zile de la finalizarea trimestrului. 
De asemenea, GAL va transmite anual, în cursul lunii ianuarie către OIR, în baza informațiilor colectate, o situație a proiectelor implementate de beneficiarii GAL și informații referitoare la procesele aferente implementării SDL derulate în anul anterior – Raport anual de monitorizare a SDL (Anexa 9). Acest raport va conține informații cu privire la progresul înregistrat, principalele provocări întâmpinate și indicatorii incluși în instrumentul comun de monitorizare. 
Raportul anual de monitorizare a SDL oferă posibilitatea identificării progreselor, problemelor, blocajelor, rezultatelor sau a bunelor practici rezultate din implementarea proiectelor finanțate prin SDL și procesele aferente implementării SDL. 
Activitățile de monitorizare și evaluare a SDL fiind în responsabilitatea GAL, în conformitate cu prevederile Regulamentului (UE) nr. 1060/2021, acestea pot fi realizate cu personalul GAL precum și cu sprijin tehnic oferit GAL prin servicii de consultanță specializată conform nevoilor identificate, răspunderea pentru realizarea acestor activități fiind a GAL. Personalul GAL implicat în activitățile de monitorizare și evaluare a implementării SDL va avea prevăzute în fișele de post responsabilități specifice privind aceste activități obligatorii potrivit Regulamentului1060/2021.
Pentru a crește capacitatea administrativă a GAL în ceea ce privește aceste activități, GAL poate urma o serie de pași specifici, ca de exemplu:
· realizarea unui calendar și a unui plan operațional de monitorizare a SDL; 
· colectarea trimestrială a datelor de la beneficiari pentru monitorizarea implementării SDL, în conformitate cu țintele indicatorilor stabiliți în SDL; 
· organizarea de ședințe interne periodice în vederea analizei datelor colectate și stabilirii măsurilor necesare, la nivel intern și la nivel de beneficiari; 
· deplasarea în teritoriu pentru vizite de urmărire a progresului proiectelor, conform calendarului de monitorizare a SDL;
· organizarea și participarea la întâlnirile de animare pentru discuții și feedback în/din comunitate, redactarea minutelor întâlnirilor.

În cadrul vizitelor de urmărire a progresului proiectelor pe parcursul perioadei de implementare a SDL, GAL poate colecta date cu privire la progresul proiectelor și la atingerea indicatorilor utilizând diverse metode și instrumente precum: întâlniri, interviuri, chestionare etc.
Activitatea de monitorizare a SDL va urmări: 
· Elaborarea și transmiterea către OIR PIDS a instrumentului comun de monitorizare completat cu informațiile solicitate (Anexa 8) și a Raportului anual de monitorizare a SDL (Anexa 9).
· Luarea unor măsuri de corectare a implementării pentru asigurarea îndeplinirii țintelor propuse, prin decizii manageriale: 
· urmărirea nivelului de acoperire a bugetului alocat pentru fiecare tip de intervenție la nivelul propunerilor de proiecte depuse; 
· propunerea de măsuri de accelerare a implementării proiectelor, dacă este cazul; 
· identificarea, analiza și promovarea în rândul beneficiarilor GAL a exemplelor de succes și bune practici privind procesul de monitorizare a SDL; 
· participarea la activități de instruire pentru îmbunătățirea competențelor necesare realizării activităților de monitorizare
· respectarea politicii GDPR (confidențialitatea datelor cu caracter personal).

Evaluarea Strategiilor de Dezvoltare Locală
Evaluarea SDL este activitatea care permite formularea unui răspuns cu privire la întrebarea „Au fost atinse obiectivele și rezultatele aferente, programate la începutul intervenției?”. Evaluarea vizează inclusiv eficiența sau impactul intervențiilor. Modelul Cadru SDL definește pentru GAL sarcinile de monitorizare și evaluare a implementării SDL, atât din perspectiva eficacității (măsura în care sunt atinse obiectivele), cât și în termeni financiari (eficiență). De asemenea, Modelul Cadru SDL solicită explicarea modului în care este implicată comunitatea, mai ales cea marginalizată, în activitățile de monitorizare și evaluare.
Pentru realizarea activității de evaluare a SDL, GAL poate urmări și criteriile de relevanță, impact și sustenabilitate.
Este necesar ca GAL să urmărească și eventual să actualizeze obiectivele așa cum au fost definite în matricea cadru logic (conform Documentului suport M la Modelul Cadru SDL). Aceasta reprezintă ansamblul de intrări, ieșiri (realizări), rezultate și impact. Matricea se va baza pe propunerea strategică de obiective, măsuri și intervenții, indicatori și bugete propuse în SDL. Logica de planificare va fi actualizată în funcție de modificările la nivelul comunităților și solicitările GAL privind modificări ale SDL aprobate de către Comitetul de Selecție SDL. 

Varianta finală a cadrului de planificare va sta la baza activității de evaluare a SDL și va cuprinde:
· Intrările - contribuţii financiare, reguli şi ghidări specifice cu privire la  modalităţile de realizare a operațiunilor, resurse umane şi competenţe necesare pentru implementarea SDL. Toate activitățile prevăzute în cadrul strategiei trebuie grupate în funcție de rezultatul/obiectivul la care contribuie. 
· Realizările imediate – ceea ce se obține imediat, ca produs sau proces al proiectelor (indicatori de realizare) şi care sunt grupurile ţintă vizate. 
· Rezultatele ‐ efectele pe termen scurt la finalizarea proiectelor (indicatori de rezultat). 
· Impactul – efectele obținute la nivel de strategie, care privesc adresarea nevoilor socio‐economice identificate inițial și care au constituit premisele elaborării strategiei.
GAL-urile trebuie să evalueze eficacitatea implementării SDL, pentru a răspunde la întrebarea „Obiectivele și rezultatele propuse inițial sunt atinse?”. Similar, se măsoară eficiența intervenției, ce poate oferi informații pentru asigurarea unor resurse financiare proporțional cu indicatorii atinși. Evaluarea va fi ghidată de indicatorii propuși în SDL. 
Complementar, evaluarea poate să cuprindă și alte obiective, precum:
· Îmbunătățirea implicării comunității de către GAL.
· Accelerarea și facilitarea procesului de depunere a cererilor de finanțare de către beneficiari.
· Îmbunătățirea sprijinului acordat beneficiarilor pentru dezvoltarea de proiecte.
· Înțelegerea rezultatelor proiectelor finanțate.
· Asigurarea relevanței prin modificarea/actualizarea SDL

Activitatea de evaluare este continuă și trebuie integrată în activitățile de management ale GAL. Responsabilul pentru evaluare va gestiona un plan de evaluare asumat la nivelul managementului GAL (manager GAL/CD/AG). 
Integrarea sarcinii de evaluare la nivel intern poate fi consolidată prin crearea unei structuri de tip comitet de evaluare sau alt aranjament instituțional propriu al GAL, care să aibă sarcina de a aproba activitățile planificate de evaluare, precum și rezultatele obținute și cuprinse în Raportul de evaluare. 
În cazul externalizării activității de evaluare a SDL, se recomandă ca GAL să nominalizeze un responsabil cu verificarea livrabilelor/rezultatelor acestei activități, având în vedere că, deși activitatea este externalizată, asumarea rezultatelor acestei activități aparține GAL-ului.
Indiferent de opțiune, planul de evaluare trebuie să cuprindă întrebările de evaluare. Întrebările de evaluare se pot referi la următoarele, dar nu exclusiv: 
· Au fost atinse rezultatele propuse? 
· Care a fost eficiența sumelor cheltuite în raport cu indicatorii obținuți? 
· Există efecte neintenționate la nivel local generate de intervenție? 
· Cum poate fi îmbunătățită implementarea pentru atingerea rezultatelor propuse? 
· Se urmăresc aspectele orizontale la nivelul SDL și al proiectelor? 
· Care este opinia/percepția grupurilor țintă cu privire la intervențiile realizate?


Elaborarea metodologiei de evaluare trebuie să țină cont de practicile din domeniu. 
Au fost elaborate metodologii și ghiduri specifice pentru evaluarea SDL. Metodologia se bazează pe două elemente cheie: 

Metoda de evaluare
Evaluarea poate fi:
· Calitativă, bazată pe logica intervenției și analiza procesului de implementare. Evaluarea calitativă analizează procesul de implementare, explicând ce s-a realizat și care sunt schimbările apărute. 
· Cantitativă, realizată prin utilizarea unei metode contrafactuale, bazată pe analiza schimbărilor la nivelul grupului țintă prin compararea acestuia cu un grup de control similar. 
Cele două metode pot fi folosite împreună sau separat. 
Procesul de evaluare 
Instrumente
Procesul de evaluare cuprinde instrumentele de analiză ce vor fi utilizate în evaluare, în funcție de metoda/metodele alese. Instrumentele pot include cercetarea de birou, sondaje, studii de caz, chestionare, ateliere de lucru etc. 
Date și informații
Se vor utiliza datele provenite din activitatea de monitorizare furnizate de rapoartele realizate în cadrul acesteia. Pentru analiză se vor utiliza rapoarte suplimentare cu informații referitoare la situația socio-economică a comunităților, rapoarte și reglementări europene, naționale sau locale. GAL poate colecta date primare prin sondaje aplicate beneficiarilor și grupurilor țintă, poate realiza studii de caz pentru a indica progresul sau a identifica riscurile. 
Organizare
Fiecare GAL poate decide structura și actorii implicați în activitatea de evaluare a SDL, în funcție de obiectivele de evaluare și situația contextuală la nivel local. Este indicat ca procesul să reflecte organizarea inițială a GAL pentru elaborarea SDL și implicarea actorilor inițiali. 
Este relevant să fie organizate discuții și consultări cu actorii cheie din cadrul instituțiilor furnizoare de servicii, cu beneficiarii și potențiali beneficiari și mai ales cu grupurile țintă la nivel de comunitate marginalizată.
Un model de raport de evaluare ad-hoc se regăsește în Anexa 10 a acestui Ghid. 
Evaluările vor fi realizate în funcție de nevoile și resursele GAL.  În SDL aprobate, GAL-urile și-au asumat realizarea unei evaluări a comunității locale după finalizarea intervențiilor, pentru a măsura impactul acestora.  Este recomandată o evaluare ad – hoc, la jumătatea intervalului de implementare, pentru a anticipa riscurile ca SDL să nu atingă impactul asumat. Rapoartele vor evidenția abaterile înregistrate față de rezultatele preconizate și bunele practici identificate de-a lungul activităților aferente implementării SDL.  Un rol important va fi acordat promovării bunelor practici din implementarea SDL-urilor, către alte GAL-uri și către actorii din comunitate.  Se recomandă atât aplicarea de măsuri corective, capabile să răspundă la abaterile identificate, cât și măsuri pentru continuarea bunelor practici și pentru transferul acestora către ceilalți beneficiari care implementează proiecte în cadrul SDL. 

Comunicarea rezultatelor evaluării
În cadrul acestei etape se recomandă identificarea principalilor actori interesați și definirea de metode pentru abordarea acestora, începând cu etapa de planificare a SDL. GAL-urile pregătesc strategiile de comunicare, prin identificarea principalilor actori interesați (publicul țintă), a subiectelor de interes, a canalelor de comunicare, calendarului și frecvenței comunicării și a responsabilității pentru comunicare. Un model utilizat pentru realizarea unei strategii pentru comunicarea rezultatelor este evidențiat în tabelul de mai jos:
	CINE
 (persoana responsabilă)
	PENTRU CINE
 
	CE
 (informații)
	CÂND (calendar)
	CUM (canal)

	Manager GAL 
	AM/ OIR
	Raportul de evaluare 
	anual
	E-mail 

	Manager GAL
	Factori de decizie, lideri locali
	Raportul de evaluare
	anual
	Email/întâlniri

	Manager GAL
	Membrii și personalul GAL 
	Concluziile raportului de evaluare 
	anual
	Întâlnire/atelier GAL 

	Manager GAL
	Beneficiarii GAL
	Concluziile raportului de evaluare
	anual
	Întâlniri/ email

	Beneficiarii GAL 
	Beneficiarii proiectelor (grupuri țintă)
	Concluziile raportului de evaluare
	anual
	Eveniment public 

	Managerul GAL
	Comunitate locală, public general 
	Broșură a proiectelor locale finanțate prin DLRC 
	 anual

	Tipărit și distribuit în comunitate. 



[bookmark: _Toc196483017]Anexe
[bookmark: _Toc196483018]8.1 Model fișa de proiect DLRC
[bookmark: _Toc196483019]8.2 Raport de selecție fișa de proiect la nivelul Grupului de Acțiune Locală
[bookmark: _Toc196483020]8.3 Model Buget fișa de proiect
[bookmark: _Toc196483021]8.4 Model declarație de asumare a responsabilității sustenabilității măsurilor sprijinite
[bookmark: _Toc196483022]8.5 Model Ghid al solicitantului elaborate de GAL
[bookmark: _Toc196483023]8.6 Listă de verificare fișe de proiect selectate de GAL
[bookmark: _Toc196483024]8.7 Listă de verificare privind procedura gal de evaluare și selecție a
[bookmark: _Toc196483025]fișelor de proiecte 
[bookmark: _Toc196483026]8.8 Instrument comun de monitorizare a SDL la nivelul GAL
[bookmark: _Toc196483027]8. 9 Model raport anual de monitorizare
[bookmark: _Toc196483028]8.10 Model raport de evaluare ad-hoc 



2 | Page

image1.png
' Depunere fiss de proiect la

GAL





